
UVOD
Na izborima za izbor načelnika, gradonačelnika, župana i gradonačelnika Grada Zagreba i njihove zamjenike održanim dana 17. svibnja 2009. godine Stjepan Kožić, izabran je za župana Zagrebačke županije na mandat od 4 godine (Odluka o objavi rezultata izbora za  župana Zagrebačke županije, Županijskog izbornog povjerenstva Zagrebačke županije  KLASA: 013-05/09-01/15, URBROJ:  238/1-01-09-02 od 18. svibnja 2009.). 
Župan Zagrebačke županije stupio je na dužnost dana  05. lipnja 2009. godine, odnosno danom podnošenja ostavke na dužnost vijećnika Gradskog vijeća Grada Sveti Ivan Zelina, na koju dužnost je izabran temeljem Odluke o objavi rezultata izbora za članove Gradskog vijeća Grada Sveti Ivan Zelina, Gradskog izbornog povjerenstva Grada Sveti Ivan Zelina (Klasa: 013-01/09-01/01 Urbroj: 238/30-01-09-15).
Sukladno odredbama članka 39. Zakona o lokalnoj i područnoj (regionalnoj) samoupravi izvršno tijelo jedinice područne (regionalne) samouprave je župan, odnosno neposrednim izborom župana Zagrebačke županije, prestalo je s radom Županijsko poglavarstvo kao izvršno tijelo.
Župan predstavlja i zastupa županiju i nositelj je izvršnih poslova u županiji. 

Župan je sukladno odredbama Zakona o lokalnoj i područnoj (regionalnoj) samoupravi i Statuta Zagrebačke županije obavljao poslove u okviru svojih nadležnosti, od donošenja odluka, utvrđivanja prijedloga odluka o kojima raspravlja i odlučuje Županijska skupština Zagrebačke županije, do izvršavanja donesenih odluka i zaključaka. Župan je donosio i čitav niz odluka iz različitih područja djelokruga a koje se odnose na obavljanje njegove izvršne funkcije, kao što su usmjeravanje djelovanja upravnih tijela u obavljanju poslova iz njihovog samoupravnog djelokruga, nadzor rada upravnih tijela, upravljanje nekretninama i pokretninama u vlasništvu županije, kao i njezinim prihodima i rashodima u skladu sa zakonom i statutom.
JAVNOST RADA ŽUPANA 

Ured župana obavlja protokolarne, savjetodavne, analitičko-informativne, administrativne i druge stručne i administrativne poslove za potrebe župana i zamjenika župana, a osobito sljedeće: - poslove vezane za ostvarivanje plana i programa aktivnosti župana i zamjenika župana, - poslove protokola, - poslove odnosa s javnošću te koordinacije župana i zamjenika župana s javnošću, - obavlja i koordinira medijsku promidžbu Zagrebačke županije, - obavlja poslove u svezi sa zastupanjem Zagrebačke županije te poslove vezane za međunarodnu i međužupanijsku suradnju, - odgovarajuće administrativne poslove iz djelokruga rada župana i njegovih zamjenika, - poslove u vezi predstavki i pritužbi građana i pravnih osoba, - organizira rad sa strankama župana i njegovih zamjenika, - sazivanje i pripremu sastanaka župana i njegovih zamjenika, - druge poslove po nalogu župana i poslove koji su mu stavljeni u nadležnost. 

Kako bi informacije o Zagrebačkoj županiji i radu župana postale još dostupnije, u rujnu 2009. godine u rad su puštene nove web stranice Zagrebačke županije. Nove stranice nude čitav niz komparativnih prednosti u odnosu na prethodne te se odlikuju jednostavnošću i transparentnošću. Naime, na novim stranicama moguće je pronaći sve važnije dokumente Zagrebačke županije uključujući i akte župana i Županijske skupštine. Također, korisnicu mogu vidjeti trenutne županijske projekte, kao i aktualne natječaje, a stranice nude i sadržaje koje pomažu novinarima u njihovom radu. Stranice se ažuriraju na dnevnoj bazi te se redovito unose nove vijesti, zanimljivosti i fotografije. Tako je u razdoblju od srpnja do prosinca 2009. godine objavljeno više od  150 novosti u rubrici vijesti. 

S ciljem predstavljanja rada Zagrebačke županije organizirano je više susreta s novinarima. Tako je u navedenom razdoblju upućeno više od 50 poziva na različita događanja predstavnicima lokalnih i nacionalnih tiskanih i elektroničkih medija. O aktivnostima Zagrebačke županije mediji su redovito izvješćivani i putem priopćenja za javnost, a tijekom navedenog razdoblja poslano ih je 30. Također, na mnogobrojne novinarske upite koji se redovito zaprimaju u Uredu župana odgovaralo se u najkraćem roku. U Ured župana redovito dolaze i različite inicijative i predstavke građana i pravnih osoba na koje se promptno odgovara ili se upućuju nadležnim Upravnim odjelima ili institucijama Zagrebačke županije kako bi građani dobili pravodobne i kvalitetne odgovore na svoje upite. 

Na dnevnoj bazi organiziraju su mnogobrojni interni i eksterni poslovni sastanci župana i njegovih zamjenika s ciljem obavljanja tekućih poslova, rješavanja postojeće problematike na području županije, suradnje s drugim tijelima državne uprave, institucijama i jedinicama područne i lokalne samouprave, međunarodnim institucijama i organizacijama itd. 

Osim poslovnih sastanaka redovito se organiziraju i različiti prijemi te diplomatski sastanci i putovanja. U rujnu 2009. godine izaslanstvo Zagrebačke županije posjetilo je Republiku Češku. Izaslanstvo je prisustvovalo susretu Hrvata južne Moravske, gdje je, među ostalim, promovirana brošura “Hrvati južne Moravske”, autora Franje Vondračeka, predstavnika češke nacionalne manjine u Zagrebačkoj županiji. Susretu Hrvata južne Moravske prisustvovao je i veleposlanik RH u Republici Češkoj, te predstavnici češke Vlade zaduženi za ljudska prava i rad s manjinama. Izaslanstvo Županije posjetilo je i Brno. Delegacija Zagrebačke županije boravila je od 4. do 6. studenog 2009. godine u službenom posjetu albanskom Tiranskom okrugu. Delegaciji je domaćin bio predsjednik Tiranskog okruga Tahsim Mema, a tijekom svog boravka u Albaniji izaslanstvo se susrelo s ministrom unutarnjih poslova Republike Albanije Lulezimom Bashom, njegovim zamjenikom Ferdinandom Poniem te sa županom Tiranskog okruga. Sastancima je prisustvovao i veleposlanik Republike Hrvatske u Albaniji. Cilj oba posjeta i glavna tema sastanaka bila je uspostava prijateljskih odnosa te suradnja obiju županija na području ekonomije, gospodarstva i kulture.

U suradnji sa službama protokola Predsjednika Republike Hrvatske, Sabora Republike Hrvatske, Vlade Republike Hrvatske, ministarstava te drugih domaćih i međunarodnih institucija i organizacija, Ured župana sudjeluje u organizaciji događanja vezanih uz obilježavanja državnih praznika i obljetnica te posjeta stranih delegacija. 

S ciljem podizanje razine opće informiranosti građana o radu Zagrebačke županije, u razdoblju od srpanja do prosinca 2009. godine nastavljena je realizacija projekata; Kronika Zagrebačke županije (radijska emisija), Županijske vijesti (radijske vijesti) te Županijska kronika (informativni bilten). U sklopu projekta Kronika Zagrebačke županije, koji se već duži niz godina realizira u suradnji s lokalnim radijskim postajama u svim gradovima Zagrebačke županije, u navedenom razdoblju emitirana je 21 emisija. Tijekom srpnja, rujna, listopada, studenog i prosinca svaki radni dan u 15,30 sati u programu radio postaje Antene Zagreb, emitirane su županijske vijesti koje donose aktualne i objektivne informacije o radu, projektima i aktivnostima upravnih tijela Zagrebačke županije te drugih institucionalnih oblika organiziranja u županiji. Također, župan Zagrebačke županije i u 2009. godini dao je financijsku potporu projektu Izdavanja Županijske kronike, informativnog biltena Zagrebačke županije, a od srpnja do prosinca objavljeno je pet izdanja ovog besplatnog glasila. Svi primjerci Županijske kronike mogu se naći i na web stranicama Zagrebačke županije.

ŽUPANIJSKA UPRAVA
Izmjenama Zakona o lokalnoj i područnoj (regionalnoj ) samoupravi izvršno tijelo jedinice područne (regionalne) jedinice postaje  Župan, odnosno neposrednim izborom župana Zagrebačke županije prestalo je s radom Županijsko poglavarstvo.

Ujedno je izmjenama niza zakona iz različitih upravnih područja obavljanje pojedinih poslova povjereno   u nadležnost Župana.

Spomenute zakonske izmjene uzrokovale su nužnost organizacijskih promjena u županijskoj upravi.

Stručna služba Župana i Poglavarstva donošenjem Odluke o ustroju i djelokrugu upravnih tijela Zagrebačke županije nastavlja radom kao Stručna služba Župana s djelokrugom poslova koji se odnose na: koordiniranje izrade i normativnu obradu akata što ih upravna tijela predlažu na donošenje Županu i Županijskoj skupštini, pravna pitanja, pripremu Kolegija Župana, službeničke odnose, poslove zaštite i spašavanja, upravnog razvoja i razvoja civilnog društva.

NORMATIVNA DJELATNOST
U području normativne djelatnosti uz utvrđivanje prijedloga Odluke o ustroju i djelokrugu rada upravnih tijela Županije, izrađeni su prijedlozi provedbenih akata (Odluka o izmjenama i dopunama Načela o unutarnjem ustrojstvu i načinu rada u županijskim upravnim tijelima, Odluka o vrednovanju radnih mjesta u upravnim tijelima Zagrebačke županije), te Poslovnik o načinu rada Župana kojim se uređuje način rada i odlučivanja Župana, javnost rada, te druga pitanja od značaja za rad Župana.
Navedenim Poslovnikom ustrojava se Kolegij Župana kao savjetodavno tijelo Župana.
U izvještajnom razdoblju održane su 14 sjednica Kolegija Župana ,na kojima su  donijete 504 odluke, kao i drugi akti.
RAZVOJ SOCIJALNOG DIJALOGA
Radi uspostave i razvitka tripartnitnog dijaloga, a s ciljem zaštite i promicanja gospodarskih i socijalnih prava, odnosno interesa poslodavca i radnika, usklađenog vođenja gospodarske, socijalne, porezne i razvojne politike na području Zagrebačke županije, te razmatranja ostalih pitanja od zajedničkih interesa socijalnih partnera nastavljen je čitav niz aktivnosti odnosno redovito su organizirane i održavane sjednice Gospodarsko socijalnog vijeća u Zagrebačkoj županiji, na kojima je pokrenuta inicijativa za povezivanjem Gospodarsko -  socijalnih vijeća na području županija  sjeverozapadne Hrvatske u cilju  bolje informiranosti te utvrđivanja zajedničkih interesa i projekata  .

RAZVOJ CIVILNOG DRUŠTVA
Promicanje suradnje s nacionalnim manjinama i razvoj civilnog društva 

Savjet mladih Zagrebačke županije kao savjetodavno tijelo Županijske skupštine Zagrebačke županije, osnovan u cilju aktivnog uključivanja mladih u javni život na području Zagrebačke županije u razdoblju srpanj – prosinac 2009. godine održao je 3. radne sjednice.

Savjet mladih u jesen 2009. godine inicirao je i proveo Edukaciju mladih u srednjim školama Zagrebačke županije na temu spolno prenosivih bolesti, uz sudjelovanje mr.sc.dr.med. Štefice Findri Guštek.

Dana 27. listopada 2009 .godine Savjet mladih organizirao je Okrugli stol na temu «Jednakost studenata» kojem je nazočila i načelnica Odjela za studentska pitanja pri Ministarstvu znanosti, obrazovanja i športa Republike Hrvatske, mr.sc. Željka Nenadić-Tabak. 

Od 10 do 12. prosinca 2009. godine predstavnici Savjeta mladih nazočili su Susretu mladih europskih regija u Parizu.

Početkom prosinca započele su pripremne radnje na izradi web stranice za mlade. 

Nastavno na Odluku o iznosu sredstava mjesečne nagrade za rad, o kriterijima za osiguravanje sredstava za rad i o načinu sufinanciranja programa rada vijeća i predstavnika nacionalnih manjina Zagrebačke županije («Glasnik Zagrebačke županije», broj 30/07) ,u razdoblju  srpanj – prosinac 2009. godine vijećima i predstavnicima nacionalnih manjina u Zagrebačkoj županiji  ukupno su isplaćena sredstva u iznosu od  616.610,00 kuna. Uz navedeno, vijećima i predstavnicima isplaćivana su novčana sredstva za realizaciju programskih zadaća predviđenih njihovim programima rada.

Razvoj civilnog društva potiče se kroz djelovanje upravnih tijela koja su kroz realizaciju programa i projekata predlagala financijske potpore programima i projektima civilnoga sektora. Financijska potpore su dane za projekte/programe iz područja zdravstva, socijalne zaštite, programi socijalnog i humanitarnog značenja, unapređivanja kvalitete života osoba s invaliditetom. Potpore su dane i udrugama koje su provodile programe s područja kulture, obrazovanja i športa, te poljoprivrede i šumarstva.

SUSTAV ZAŠTITE I SPAŠAVANJA
Izvršavajući obveze  razvijanja sustava zaštite i spašavanja  koje su sukladno Zakonu o zaštiti i spašavanju stavljeni u nadležnost jedinica područne (regionalne) samouprave, imenovan je Stožer zaštite i spašavanja, pristupilo se izradi procjene ugroženosti i planova zaštite i spašavanja na području Zagrebačke županije, izvršena je nabava opreme za potrebe operativnih snaga zaštite i spašavanja, te u suradnji s Vatrogasnom zajednicom Zagrebačke županije proveden je postupak nabave vatrogasnih vozila za potrebe  vatrogasnih postrojbi  ustrojenih na području jedinica lokalne samouprave 
SUSTAV JAVNE NABAVE
U proteklom polugodišnjem razdoblju od ostvarivanju programa i projekata, te osiguranim sredstvima u proračunu Zagrebačke županije, sukladno Zakonu o javnoj nabavi započeto je i provedeno je 9 postupka javne nabave. 
 Obzirom na zakonsku obvezu da u provedbi postupaka javne nabave kod obveznika primjene Zakona sudjeluje najmanje jedna osoba koja ima završen specijalistički program izobrazbe u području javne nabave ako je procijenjena vrijednost predmeta nabave viša od 300.000,00 kuna za robu i usluge i 500.000,00 kn za radove  službenici su bili upućeni na pohađanje Programa izobrazbe u području javne nabave.
Početkom prosinca 2009. godine počele su aktivnosti na izradi plana nabave Zagrebačke županije  za 2010. godinu.

SUSTAV UNUTARNJE FINANCIJSKE KONTROLE
UNUTARNJA REVIZIJA
Služba unutarnje revizije ustrojena je u Županiji sukladno odredbama Statuta Zagrebačke županije, Odluke o ustroju i djelokrugu upravnih tijela Zagrebačke županije i pravilnika o unutarnjem redu i sistematizaciji radnih mjesta kao posebna samostalna i neovisna jedinica pri Uredu župana, ustrojstveno i funkcionalno izravno i isključivo odgovorna je Županu Zagrebačke županije.
Služba obavlja poslove unutarnje revizije upravnih tijela a uz reviziju proračunskih korisnika, daje neovisno i objektivno stručno mišljenje i ima savjetodavnu ulogu u cilju poboljšanja poslovanja. U svom radu procjenjuje sustave, procese i sustav unutarnjih kontrola na temelju upravljanja rizicima; provodi unutarnje revizije; testira, analizira i ocjenjuje sve poslovne funkcije; daje preporuke u svrhu postizanja veće učinkovitosti i djelotvornosti sustava; izrađuje planove i izvješća o obavljenoj unutarnjoj reviziji i o radu Službe i dostavlja ih u skladu s propisima; obavlja posebne revizije na zahtjev Župana ili prema potrebi, prati provedbe preporuka iz prethodno obavljenih revizija; surađuje s Upravom za harmonizaciju unutarnje revizije i financijske kontrole pri Ministarstvu financija (Središnje harmonizacijske jedinice); procjenjuje praćenje provedbe preporuka Državnog ureda za reviziju. 

AKTIVNOSTI
Tijekom razdoblja obavljane su, sukladno odredbama Zakona o sustavu unutarnjih financijskih kontrola u javnom sektoru i ostalim propisima koji reguliraju područje rada unutarnje revizije i prema odobrenim resursima, sljedeće aktivnosti:
1.
pripreme na izradi Godišnjeg izvješća revizije koje se, u skladu s propisanom obvezom, te sukladno Naputku za izradu godišnjih izvješća o sustavu unutarnjih financijskih kontrola u javnom sektoru i dobivenoj Okružnici ministra financija za izradu i dostavu godišnjih izvješća o sustavu unutarnjih financijskih kontrola u javnom sektoru RH objedinjuje u Godišnje izvješće o sustavu unutarnjih kontrola u Zagrebačkoj županiji,;
2.
ažuriranje Strateškog plana rada unutarnje revizije kojim su utvrđeni glavni pravci djelovanja, zadaće i ciljevi Službe unutarnje revizije za vremensko razdoblje 2009. – 2011., što je u skladu s propisanim odobrio Župan. (Sukladno  propisanoj metodologiji koncem 2009. navedeni je plan ažuriran za razdoblje 2010.-2011. s obzirom da su u njemu naznačeni ciljevi i strategija unutarnje revizije za trogodišnje razdoblje, a temelji se na objektivnoj procjeni rizika i usklađuje po potrebi);
3.
koncem 2009. također je, sukladno dobivenim smjernicama Ministarstva financija,  izrađen Godišnji plan rada unutarnje revizije za 2010. te dan na odobrenje Županu. Isti sadržava opće i specifične ciljeve i predlaže pojedinačne revizije koje će se obaviti u toj godini, te određuje vrijeme za obavljanje ostalih potrebnih aktivnosti revizije; 
4.
na temelju donesenih i odobrenih planova, Služba je obavljala pojedinačne revizije a čiji procesi obuhvaćaju sljedeće faze: planiranje i preliminarne aktivnosti revizije, utvrđivanje i evidentiranje sustava u revidiranom procesu, procjenu sustava unutarnjih kontrola, testiranje sustava, ocjenu sustava unutarnjih kontrola, izvješćivanje, te  praćenje provedbe preporuka kod revidiranog subjekta; 
5.
također je, u skladu s prihvaćenim i izmijenjenim Planom uspostave i razvoja financijskog upravljanja i kontrola u upravnim tijelima Zagrebačke županije obavljana suradnja s imenovanim voditeljem vezano za uspostavu financijskog upravljanja i kontrola što podrazumijeva suradnju u definiranju poslovnih procesa s korisnicima – upravnim tijelima, te suradnju u drugim aktivnostima (područje identificiranja rizika u odnosu na procese, procjena rizika i rangiranje);
6.
obavljano je kontinuirano savjetovanje - konzultantske usluge obavljane su prema nalogu i smjernicama Župana, sukladno iskazanim potrebama i raspoloživim resursima pri čemu je vođeno računa da se pružanjem konzultantskih usluga poboljša upravljanje rizicima, poveća vrijednost i poboljša samo poslovanje institucije; 
7.
pomaganje korisnicima proračuna, u skladu sa zahtjevima, i mogućnostima, u ostvarenju ciljeva primjenom sustavnog i disciplinarnog pristupa vrednovanju i poboljšanju djelotvornosti procesa upravljanja rizicima, kontrola i gospodarenja;
8.
poslovi suradnje sa Središnjom harmonizacijskom jedinicom Ministarstva financija što se prvenstveno odnosi na prisustvovanje sastancima voditelja unutarnje revizije u organizaciji navedene jedinice a koji su redovito sazivani tijekom godine, kao i na pohađanje u njenoj organizaciji održanog redovitog godišnjeg seminara unutarnjih revizora te ostale aktivnosti, 
9.
poslovi suradnje s Državnim uredom za reviziju koji su se odvijali kroz međusobnu razmjenu iskustva i nalaza revizija, a intenzivnije tijekom obavljanja revizije poslovanja od strane djelatnika navedenog ureda
10.
suradnja s drugim relevantnim institucijama, kontinuirana stručna izobrazba te ostale aktivnosti. 

FINANCIJSKO UPRAVLJANJE I KONTROLA 

Sukladno odredbama Zakona o sustavu unutarnjih financijskih kontrola u javnom sektoru, Odlukom o osnivanju radne skupine za financijsko upravljanje i kontrolu osnovana je radna skupina koja se bavi pitanjima vezanima uz financijsko upravljanje i kontrole, te je sukladno navedenom imenovan voditelj za financijsko upravljanje i kontrole. Nadalje, odlukom je imenovana i osoba zadužena za nepravilnosti. 

Radna skupina za financijsko upravljanje i kontrolu održala je pet sjednica, odnosno radnih sastanaka na kojima je između ostalog utvrđena mapa poslovnih procesa svih upravnih tijela Zagrebačke županije, te je započet postupak izrade mape odnosno knjige poslovnih procesa u kojoj će biti opisani svi utvrđeni poslovni procesi. 

FINANCIJE

 Temeljem  Zakona o proračunu,  Odluke o ustrojstvu i djelokrugu  upravnih tijela  i drugih pozitivnih pravnih propisa koji reguliraju financijsko i računovodstveno poslovanje u  Upravnom odjelu  za financije obavljani su  poslovi koji se odnose na pripremu i izradu proračuna, kao i praćenje njegova izvršenja, te je o istome izvještavan Župan i Skupština Zagrebačke županije.  Priprema stručna mišljenja o pojedinim propisa iz područja financija,te prati poslovanje u tekućoj fiskalnoj godini,a po potrebi i za prethodno razdoblje.
Financijski izvještaji su izvor informacija o događajima i poslovnim procesima nastalim provedenim tijekom godine, te predstavljaju pripremu i prijedlog za odlučivanje. Podaci sadržani u izvještajima predstavljaju potrebne informacije većem broju različitih korisnika, što podrazumijeva i različite namjene njegova korištenja. 
Od lipnja do prosinca 2009. godine Upravni odjel  je izradio polugodišnji izvještaj za 6 mjeseci 2009. godine i predao ga FINI u zakonskom roku. Pored toga za prvih 6 mjeseci je izrađeno i konsolidirano financijsko izvješće korisnika županijskog proračuna. Polugodišnji izvještaj je upućen Skupštini koja ga je i usvojila.
U istom razdoblju izrađen je i rebalans proračuna za 2009. godinu kojeg je Skupština i usvojila. Do 10. listopada je izrađen je i devetomjesečni obračun za Proračun Zagrebačke županije te u zakonskom roku predan FINI.
Upravni odjel izradio je i Proračun za 2010. godinu sa projekcijom za 2011. i 2012. godinu te ga je Skupština i krajem godine usvojila.
Upravni odjel  je u skladu sa zakonskim propisima u rokovima izvršavao sva plaćanja i ažurno knjižilo nastale knjigovodstvene promjene , te izrađivao niz analiza i izvještaja bitnih za donošenje bitnih odluka.

GOSPODARSTVO

PODUZETNIČKI KREDITI 


Nastavljena je subvencija kamata poduzetničkih kredita u suradnji s Ministarstvom gospodarstva, rada i poduzetništva i poslovnim bankama, kroz kreditne linije „Lokalni projekti razvoja - Poduzetnik“ i "Lokalni projekti razvoja - Mikrokreditiranje".
Donesene su odluke o uključivanju u Projekt "Lokalni projekti razvoja - mikrokreditiranje" za 2009. godinu i Projekt "Lokalni projekti razvoja malog gospodarstva" za 2009. godinu, koji će se provoditi u 2010 godini, u suradnji s Ministarstvom i poslovnim bankama. 
Doneseni su zaključci o brisanju prava zaloga na nekretninama, koje je bilo upisano na temelju prava osiguranja potraživanja po ugovorima o kreditu, odobrenim od strane Zagrebačke županije u ranijim godinama. Kako su sva dugovanja po kreditima bila podmirena, Županijsko poglavarstvo donijelo je u svibnju 2009. godine dva zaključka o brisanju prava zaloga, a u srpnju Župan još jedan.
Isplaćena subvencija kamata u 2009. godini iznosila je ukupno 2.807.860,07 kuna.

PREKVALIFIKACIJA OSOBA S POSEBNIM POTREBAMA I TEŠKO ZAPOSLIVIH OSOBA
Po provedenom Javnom natječaju za dodjelu bespovratnih sredstava za sufinanciranje projekata udruga s ciljem edukacije, prekvalifikacije i osnaživanja nezaposlenih za 2009. godinu, temeljem dva zaključka Župana dodijeljene su donacije u ukupnom iznosu 263.000,00 kuna za osam projekata.

RAZVOJNI PROJEKTI I KLASTERI
Hrvatskoj udruzi poslodavaca (HUP-u) u listopadu 2009. godine dodijeljene su donacije, po 100.000,00 kuna za provedbu programa i aktivnosti Hrvatskog automobilskog klastera i Hrvatskog klastera interijera.

Zaprimljeni su i obrađeni zahtjevi za pomoći gradovima i općinama za osnivanje i razvoj poduzetničkih zona, te je temeljem zaključka župana dodijeljeno preostalih 1.000.000,00 kuna četirima gradovima i općinama. U 2009.godini ukupno je 18 gradova i općina dobilo 6.800.000,00 kuna za tu namjenu. 

POTPORE PODUZETNICIMA, OBRTNICIMA, ZADRUGAMA, UDRUGAMA I GRAĐANIMA
Sufinanciranje rada udruga - po provedenom Javnom natječaju za dodjelu donacija za troškove osnivanja i početnog rada udruga i sufinanciranja projekata udruga u području gospodarstva za 2009. godinu, temeljem dva zaključka Župana dodijeljene su četiri donacije za troškove osnivanja i početnog rada udruga i tri donacije za troškove sufinanciranja projekata udruga, u ukupnom iznosu 90.000,00 kuna. 

Pomoći za stare i deficitarne zanate - odjel je zaprimao račune i zahtjeve za isplatu sredstava pomoći za tradicionalne i umjetničke obrte u 2009. godini, dodijeljene zaključkom Županijskog poglavarstva iz svibnja 2009. godine. Ukupno je 64 korisnika dobilo 250.000,00 kuna pomoći. 
 Potpore zadrugama - po provedenom Javnom natječaju za dodjelu subvencija za osnivanje i početak rada zadruga i sufinanciranje projekata zadruga za 2009. godinu, temeljem zaključka Župana dodijeljena je jedna subvencija za osnivanje i početak rada zadruge i tri subvencije za sufinanciranja projekata zadruga, u ukupnom iznosu 100.000,00 kuna. 

Potpore inovatorima - po provedenom Javnom natječaju za dodjelu bespovratnih potpora za uvođenje inovacija u proizvodnju za 2009. godinu, temeljem dva zaključka Župana dodijeljeno je osam bespovratnih potpora u ukupnom iznosu 230.000,00 kuna.

Potpore za poduzetnike - standardi kvalitete - po provedenom Javnom natječaju za dodjelu bespovratnih potpora za uvođenje i primjenu novih metoda poslovanja i upravljanja, standarda kvalitete i certificiranja za 2009. godinu, temeljem zaključka Župana dodijeljeno je 16 potpora u ukupnom iznosu150.236,49 kuna. Uz tri potpore dodijeljene u prvoj polovini godine temeljem zaključka Županijskog poglavarstva ukupno je dodijeljeno 19 potpora, odnosno 197.072,49 kuna za ovu namjenu. 

Potpore za poduzetnike početnike - po provedenom Javnom natječaju za dodjelu bespovratnih potpora za početak poslovanja za 2009. godinu, temeljem tri zaključka župana i ranijim zaključkom Županijskog poglavarstva, dodijeljena je 21 potpora u ukupnom iznosu 128.087,31 kuna za ovu namjenu. 

Obnovljivi izvori energije u kućanstvima - za provedbu projekta u 2009. godini Regionalnoj energetskoj agenciji Sjeverozapadne Hrvatske ukupno je uplaćeno 200.000,00 kuna. Temeljem provedenog javnog natječaja donesen je u prosincu Zaključak o dodjeli subvencije za uvođenje korištenja obnovljivih izvora energije u kućanstvima Zagrebačke županije za 2009. godinu, kojim je određeno 50 kućanstava kojima će se kroz projekt snositi do 40% troškova opreme i izvođenja, a maksimalno do 11.200,00 kuna po kućanstvu. Sredstva za tu namjenu osigurana su u proračunu za 2010. godinu

Pokazna primjena toplinskih pumpi u javnim objektima – za provedbu projekta ukupno je uplaćeno 440.000,00 kuna na račun 6 općina na području Zagrebačke županije, a Regionalnoj energetskoj agenciji Sjeverozapadne Hrvatske uplaćeno je 180.000,00 kuna. 

SAJMOVI I DRUGE MANIFESTACIJE I AKCIJE
Temeljem Javnog natječaja za dodjelu bespovratnih sredstava za sufinanciranje organiziranja i nastupa na sajmovima, izložbama i natjecanjima u 2009. godini pripremljena su tri zaključka Župana o dodjeli bespovratnih sredstava. Ukupno je u 2009. godini, zaključcima Župana i ranijim zaključkom Županijskog poglavarstva, dodijeljeno 405.311,26 kuna za ovu namjenu, a korisnici bespovratnih sredstava bili su organizatori 9 manifestacija na području Zagrebačke županije, organizatorima 9 nastupa poduzetnika Zagrebačke županije na manifestacijama u zemlji i inozemstvu, 14 pojedinačnih izlagača i dvije škole.

Zagrebačka županija je organizirala nastup poduzetnika izlagača sa svog područja na manifestaciji Martin je u Zagrebu od 5. do. 8. studenog na Cvjetnom trgu u Zagrebu, za što je plaćeno 149.445,00 kuna. 

PROMIDŽBENI MATERIJAL
U studenom 2009. godine donesen je zaključak Župana o izradi Kataloga poduzetničkih zona na području Zagrebačke županije, za što je namijenjeno 192.330,00 kuna. Organizirana je izrada novog kataloga poduzetničkih zona. Katalog je namijenjen potencijalnim ulagačima, a nalazit će se na službenim internetskim stranicama Zagrebačke županije.

TURIZAM
SUFINANCIRANJE PROJEKATA VEZANIH ZA TURIZAM
 Razvojni projekti u turizmu - zaključkom Župana u rujnu 2009. godine prihvaćena je provedba programa financiranja razvojnih turističkih projekata u Zagrebačkoj županiji. Raspisan je javni natječaj, na koji je pristiglo 58 prijava, ali ni jedan predloženi projekt nije zadovoljio kriterije natječaja, odnosno nije bio od šireg značaja za razvoj turizma na području Zagrebačke županije. Stoga je donesena Odluka o poništenju natječaja za financiranje razvoja turističkih projekata u Zagrebačkoj županiji.

 Razvoj smještajnih kapaciteta - temeljem provedenog javnog natječaja dodijeljene su bespovratne kapitalne pomoći za unapređenje i razvoj turističkih smještajnih kapaciteta u Zagrebačkoj županiji za 2009. godinu. Odobrena su sredstva pomoći za 22 korisnika, u ukupnom iznosu 1.000.000,00 kuna. 

Obnova tradicijskih kuća u funkciji turizma - temeljem provedenog javnog natječaja dodijeljene su bespovratne kapitalne pomoći za kupnju, obnovu i uređenje tradicijskih kuća u funkciji razvoja turizma Zagrebačke županije. Odobrena su sredstva pomoći za 28 korisnika, u ukupnom iznosu 1.000.000,00 kuna.

TURISTIČKE MANIFESTACIJE OD ŽUPANIJSKOG ZNAČAJA
Upravni odjel za gospodarstvo je zaprimao izvještaje, račune i zahtjeve za isplatu financijskih potpora manifestacijama značajnim za turističku ponudu Zagrebačke županije, dodijeljenih zaključkom Županijskog poglavarstva iz travnja 2009. godine. Dodijeljeno je ukupno 1.000.000,00 kuna financijskih potpora organizatorima 48 manifestacija. 

TURISTIČKA ZAJEDNICA ZAGREBAČKE ŽUPANIJE 
Za realizaciju projekata iz osnovne djelatnosti Turističke zajednice Zagrebačke županije Zagrebačka županija donirala je u 2009. godini ukupno 700.000,00 kuna.

EDUKACIJA ZA TURIZAM
Zaključkom Župana o provođenju edukacije u turizmu, Zagrebačka županija povjerila je provođenje edukacije u turizmu udruzi Turistički klaster Po Sutli i Žumberku. Obrazovanje je provedeno 1. i 2. ožujka 2010. godine u Lužnici, a trošak projekta bio je  49.350,00 kuna. 

EUROPSKE INTEGRACIJE I MEĐUŽUPANIJSKA SURADNJA 

PROGRAMI VEZANI ZA EUROPSKE INTEGRACIJE 
 Europski tjedan u Zagrebačkoj županiji - obilježavanje Europskog tjedna provedeno je u prvoj polovini godine.

Članarine - plaćena je godišnja članarina za članstvo Zagrebačke županije u Skupštini europskih regija (u siječnju 2009.)

Seminari i stručna obuka suradnika na projektima europskih integracija - 

Zagrebačka županija i Regionalna razvojna agencija organizirale su seminar o pripremi i provedbi EU projekata, te o mogućnostima pripreme i financiranja projekata kroz otvorene europske programe za subjekte i institucije na području Zagrebačke županije. Seminar se održao 26. i 27. studenog 2009. godine u hotelu International. Za potrebe organizacije seminara Regionalnoj razvojnoj agenciji Zagrebačke županije doniralo se 30.000,00 kuna.

EUROPSKI, MEĐUNARODNI I MEĐUREGIONALNI PROJEKTI
Regionalna energetska agencija Sjeverozapadne Hrvatske - u skladu sa Zaključkom o prihvaćanju inicijative o osnivanju Regionalne razvojne agencije Sjeverozapadne Hrvatske i Odlukom o osnivanju ustanove „Regionalna energetska agencija Sjeverozapadne Hrvatske“ osigurana je isplata 122.866,38 kuna za rad agencije.U prosincu 2009. godine zaključkom Župana dana je suglasnost REGEI na financijski plan i program rada za 2010. godinu.

Ured hrvatskih županija u Bruxellesu - u skladu s Ugovorom o korištenju Ureda hrvatskih regija u Bruxellesu plaćeni su troškovi korištenja usluga Ureda hrvatskih regija u Bruxellesu u 2009. godini, u iznosu 144.000,00 kuna . 

Bogatstvo ruralnog prostora u zajedničkoj turističkoj ponudi - uplaćeno je 12.000,00 kuna kao partnerski udio Zagrebačke županije i Regionalne razvojne agencije Zagrebačke županije u projektu koji je Regionalna razvojna agencija Posavje iz Slovenije prijavila na natječaj programa IPA prekogranična suradnja Slovenija-Hrvatska. Projekt je prošao na natječaju i u studenom 2009. godine započela je njegova provedba
TRGOVAČKA DRUŠTVA
REGIONALNA RAZVOJNA AGENCIJA d.o.o.
Regionalnoj razvojnoj agenciji d.o.o. za provedbu razvojnih projekata značajnih za razvoj županije zaključcima Župana dodijeljene su donacije: 300.000,00 kuna za projekte Edukacija za provedbu IPARD programa, Aktivnosti regionalne razvojne agencije na pripremi projekata i SAPARD/IPARD info točka, 35.000,00 kuna za sudjelovanje u projektu Razvoj obnovljivih izvora energije za stvaranje energije općinama, 85.000,00 kn za izradu studije o mogućnostima financiranja projekata Zagrebačke županije i 200.000,00 kuna za provedbu Programa implementacije cikloturističke rute Zagrebačke županije. 

JAMSTVENA AGENCIJA ZA POTICANJE RAZVOJA MALOG GOSPODARSTVA ZAGREBAČKE ŽUPANIJE 
Jamstvenoj agenciji za poticanje razvoja malog gospodarstva Zagrebačke županije d.o.o. u studenom 2009. godine temeljem zaključka Župana dodijeljeno je 100.000,00 kuna. Osigurana su i sredstva za osnivanje zajedničkog jamstvenog fonda s gradovima i općinama, za jamstva za projekte poduzetnika s područja Zagrebačke županije, u iznosu 100.000,00 kuna, i donesen zaključak Župana o prihvaćanju Ugovora o provedbi projekta "Jamstvena shema Zagrebačke županije" u suradnji s Gradom Samoborom.

POLJOPRIVREDA
Osim rada na ostvarenju programa Odjel je radio i na poslovima:  pisanja potrebnih izvješća, rad na bazi podataka iz područja poljoprivrede, šumarstava i lova, organiziranje sastanaka predstavnika poljoprivrednih proizvođača, suradnja s županijskim općinama i gradovima, ministarstvima i drugim institucijama,  pripomoć poljoprivrednim proizvođačima u koncipiranju ulaganja u novu proizvodnju i traženju potrebnih financijskih sredstava i stručnih znanja. Osim toga u Odjelu se osmišljavaju projekti, promotivne aktivnosti, nadzire  njihovo provođenje, odlazi na teren i obavljaju drugi poslovi vezani  za razvitak poljoprivrede, šumarstva, lovstva,  sela i ruralnog prostora. Posebno je potrebno istaknuti niz aktivnosti koje se provode oko izgradnje Distributivnog centra za voće i povrće kao iznimno važnog infrastrukturalnog  objekta za pitanje voćarske i povrćarske proizvodnje na području županije pa čak i cijele regije. 
PROGAMI POTICAJNA BILNJE PROIZVODNJE
U biljnoj proizvodnji subvencionirana je nabava loznih cijepova za 78 poljoprivrednih gospodarstava i to ukupno nabava 168.149 cijepova u vrijednosti 894.981,25 kn. Zagrebačka županija je subvencionirala nabavu voćnih sadnica za 31 gospodarstvo, odnosno ukupno 79.367 voćnih sadnica u vrijednosti 373.086,00 kn. Nabava sadnica jagoda subvencionirana je za 31 poljoprivredno gospodarstvo, odnosno za nabavu ukupno 319.660 sadnica u vrijednosti 258.812,48 kn. Proizvodnja cvijeća za tržište subvencionirana je za 11 poljoprivrednih gospodarstava u ukupnom iznosu 79.322,50 kn. Od toga je za ishođenje potvrde o zdravstvenom stanju bilja isplaćeno 5.490,00 kn, za nabavu termogena 6.000,00 kn a za proizvodnju cvijeća u zaštićenom grijanom prostoru 67.832,50 kn. Proizvodnja povrća i jagoda u zaštićenom grijanom prostoru subvencionirana je za 31 poljoprivredno gospodarstvo u iznosu od 314.375,00 kn. Ukupna proizvodnja obuhvaćena subvencijom iznosila je 64.900 m2. Za subvencioniranje sadnje ljekovitog bilja na površini od 54.400 m2 izdvojeno je ukupno 35.874,30 kn. Premija osiguranja usjeva, sjemenskog i sadnog materijala, povrća, cvijeća, višegodišnjih nasada, plastenika i staklenika subvencionirana je za ukupno 1.146 poljoprivredna gospodarstva u ukupnom iznosu 1.922.344,17 kn. Za 6 poljoprivrednih gospodarstava subvencionirana je nabava i postavljanje protugradnih mreža na višegodišnjim nasadima na ukupnoj površini od 90.600 m2 u iznosu od 167.138,00 kn. Nabava visokih plastenika s grijanjem subvencionirana je u ukupnom iznosu 236.000,00 kn. Na dva poljoprivredna gospodarstva postavljeni su zaštićeni prostori s grijanjem ukupne površine 19.000 m2. Subvencija za nabavu i postavljanje sustava za navodnjavanje u proizvodnji cvijeća, povrća, jagoda i voća  odobrena je ukupno za 26 poljoprivrednih gospodarstava u iznosu 202.278,82 kn. Za proizvodnju cvijeća subvencionirana je nabava i postavljanje sustava za navodnjavanje na šest poljoprivrednih gospodarstava na površini od 44.400 m2 u iznosu od 24.033,11 kn. Za proizvodnju povrća subvencionirana je nabava i postavljanje sustava za navodnjavanje na pet poljoprivrednih gospodarstava na površini od 155.000 m2 u iznosu od 49.503,02 kn.  U proizvodnji jagoda na osam gospodarstava subvencionirana je nabava i postava sustava na površini 32.100 m2 u iznosu 23.615,74 kn, a u proizvodnji voća na sedam gospodarstava subvencionirana je nabava i postava sustava na površini 250.090,00 m2 u iznosu 105.126,96 kn. U ekološkoj i integriranoj proizvodnji subvencionirana je biljna ekološka poljoprivreda na dvanaest gospodarstava na površini od 439.700 m2 u ukupnom iznosu 116.690,34 kn. Od toga, troškovi nadzora i ocjenjivanja sukladnosti subvencionirani su s 30.717,16 kn, ratarska proizvodnja na površini 294.100 m2 s 21.075,88 kn, proizvodnja ljekovitog bilja na površini 62.200 m2 s 14.680,60 kn, voćarstvo na površini 35.300 m2 s 14.037,30 kn i vinogradarstvo na površini 48.100 m2 s 36.179,40 kn. Troškovi sustava nadzora i ocjenjivanja sukladnosti za ekološku poljoprivrednu proizvodnju u prijelaznom razdoblju subvencionirani su za četrnaest gospodarstava u ukupnom iznosu 25.489,26 kn.

PROGRAM SUBVENCIJA U STOČARSTVU
U stočarskoj proizvodnji subvencionirano je držanje ženskog teleta za rasplod za 1.281 gospodarstvo. Ukupno je subvencionirano držanje 2.339 teladi u iznosu od 2.339.000,00 kn. Subvencija za uzgoj i držanje pčelinjih zajednica odobrena je 141 poljoprivrednom gospodarstvu za uzgoj i držanje ukupno 12.626 pčelinjih zajednica u iznosu od 267.160,00 kn. Za uzgoj i držanje ukupno 10.867 rasplodnih ovaca, ovnova, koza i jaraca, 120 poljoprivrednih gospodarstava ostvarilo je subvenciju u ukupnom iznosu 704.775,00 kn. Subvencija za uzgoj i držanje autohtonih pasmina konja, svinja i peradi upisanih u središnji popis odobrena je za 93 poljoprivredna gospodarstva za uzgoj i držanje ukupno 550 grla stoke u iznosu od 248.825,00. Za uzgoj goveda putem embriotransfera 11 poljoprivrednih gospodarstava ostvarilo je 24.000,00 kn subvencija za 16 obavljenih embriotransfera. Za umjetno osjemenjivanje 20.410 krava plotkinja utrošeno je ukupno 1.155.450,00. Umjetni uzgoj divljači subvencioniran je u Zagrebačkoj županiji s 13.000,00 kn za uzgoj 130 repova zeca običnog. Za opremanje farmi namijenjenih proizvodnji kravljeg, mlijeka, kozjeg mlijeka, ovčarskoj proizvodnji i nabavi opreme za podrumarstvo odobreno je 16 zahtjeva za subvenciju  u ukupnom iznosu od 243.848,75 kn. Za opremanje pet farmi za proizvodnju kravljeg mlijeka isplaćeno je 44.388,00 kn a za jednu farmu za ovčarsku proizvodnju 20.000,00 kn. Deset poljoprivrednih gospodarstava s proizvodnjom vina subvencionirano je za nabavu opreme za podrumarstvo s 179.460,70 kn. Subvenciju premije osiguranja rasplodne stoke i kokoši nesilica ostvarilo je 312 poljoprivrednih gospodarstava u ukupnom iznosu od 688.948,87.
PROGRAM RURALNOG RAZVITKA
U ruralnom razvitku subvencionirano je osnivanje i početni rad novoosnovane poljoprivredne zadruge u iznosu 30.000,00 kn. Za osnivanje i početni rad četiri novoosnovane udruge poljoprivrednih proizvođača, uzgajivača riba, šumoposjednika, proizvođača božićnih drvaca, proizvođača tradicionalnih proizvoda, te strojnih prstenova isplaćeno je ukupno 28.000,00 kn i to za tri novoosnovane udruge poljoprivrednih proizvođača i jedan novoosnovani strojni prsten. Subvencija sređivanja i okrupnjavanja poljoprivrednog i šumskog posjeda odobrena je za dva gospodarstva u ukupnom iznosu 25.353,60 kn za ukupno 14 ha sređenog i okrupnjenog zemljišta. Analiza tla subvencionirana je za 31 poljoprivredno gospodarstvo, odnosno 61 uzorak tla u iznosu 12.100,00 kn. Za izradu i ishođenje dokumentacije potrebne za izgradnju novih i adaptaciju postojećih objekata na poljoprivrednom gospodarstvu odobreno je šest zahtjeva ukupne vrijednosti 165.796,19 kn. Od toga, za izradu i ishođenje dokumentacije potrebne za izgradnju dvaju objekata za proizvode biljnog podrijetla isplaćeno je 58.673,00 kn subvencije, za dva objekta za proizvode životinjskog podrijetla 33.109,03 kn i za dva objekta za bavljenje seoskim turizmom 74.014,16 kn. Subvencija za edukaciju i stručno osposobljavanje za rad u poljoprivredi i na gospodarstvu/kućanstvu, pohađanje tečaja potrebnih za bavljenje određenom proizvodnjom ili uslugom na poljoprivrednom gospodarstvu za tečaj koji se upisuje u radnu knjižicu ili je zakonski obvezan isplaćeno je 66.000,00 kn za 66 poljoprivrednika. Za mljekara-sirara osposobljeno je osmero poljoprivrednih proizvođača što je subvencionirano s 8.000,00 kn, za pčelara također osam proizvođača u iznosu 8.000,00 kn a za podrumara 50 poljoprivrednika za što je isplaćeno 50.000,00 kn. Za promidžbu ponude registriranog seoskog turizma subvencionirano je označavanje mjesta ponude seoskog turizma na poljoprivrednom gospodarstvu s 1.000,00 kn. Subvencija za nove smještanje kapacitete na poljoprivrednom gospodarstvu odobrena je za dva poljoprivredna gospodarstva u ukupnom iznosu 250.000,00 kn. Četiri poljoprivredna gospodarstva ostvarila su subvenciju za krajobrazno uređenje poljoprivrednog gospodarstva koje se bavi seoskim turizmom u ukupnom iznosu od 15.571,97 kn. Subvencija za nabavu izložbeno-prodajnih stolova (štandova) i rashladnih vitrina za izravnu prodaju odobrena je za tri poljoprivredna gospodarstva u ukupnom iznosu od 6.883,75 kn. Subvencija za certificiranje i razvoj proizvodnje - uvođenje HACCP sustava, GlobalGAP standarda, ISO standarda te dobivanje oznake "tradicionalni ugled", oznake "izvornosti", oznake "zemljopisnog podrijetla" i oznake "izvorno hrvatsko" odobrena je za dva poljoprivredna gospodarstva za uvođenje ISO standarda u  iznosu 21.949,07 kn. Za poboljšanje uvjeta proizvodnje sireva odobrena je subvencija za četiri poljoprivredna gospodarstva u ukupnom iznosu 150.500,00 kn. Sudjelovanje na izložbama s ocjenjivanjem i specijaliziranim poljoprivrednim sajmovima subvencionirano je sedam poljoprivrednih gospodarstava u ukupnom iznosu 7.489,27 kn. Subvencija proizvodnje i sabiranja/prijevoza mlijeka na području Općine Žumberak i Općine Krašić iznosila je 165.501,40 kn.
PROGRAM RAZVOJA ŠUMARSTVA
U šumarstvu je za subvencioniranje obnove, odnosno sanacije šuma šumoposjednika zaprimljeno dva zahtjeva za sanaciju ukupno 4,26 ha šume u iznosu 39.520,00 kn. Od toga na području najruralnijih općina Zagrebačke županije subvencionirana je obnova, odnosno sanacija 2,72 ha šuma hrasta lužnjaka u iznosu 27.200,00 kn. a na ostalom području 1,54 ha također hrasta lužnjaka u iznosu 12.320,00 kn.
PROGRAM ISTRAŽIVANJA I EDUKACIJA
Nastavljaju se provoditi projekti: Razvoj ekološkog vinogradarstva u Zagrebačkoj županiji; Klonska selekcija kultivara kraljevina-II faza; Sustav unapređenja i praćenja biljne proizvodnje i Stvaranje robnih marki.
GOSPODARSKE MANIFESTACIJE I PROMOCIE, ORGANIZACIJE PROIZVOĐAČA
Zagrebačka županija sudjelovala je na međunarodnom festivalu vina i kulinarstva VINO.COM 2009. sa predstavnicima vinara i proizvođača županijskih robni marki. Projektom „Dani hrane i tradicijskih proizvoda Zagrebačke županije“  za sve proizvođače s područja županije osiguran je prostor  i potrebna infrastruktura za prodaju proizvoda. Ukupno je sudjelovalo preko 120 proizvođača meda, voća, povrća, cvijeća, sira, suhomesnatih proizvoda, tradicijskih obrta. Organizacijom i promocijom Festivala Portugizca proizvođačima mladog vina osigurana je uspješnija prodaja i promocija proizvođača i obiteljskih poljoprivrednih gospodarstava koja se bave izravnom prodajom. Projektom izbora vinske kraljice  izabrana je vinska kraljica za 2010. godinu sa zadatkom  promocije   vinarstva i vinogradarstva županije te rada udruga u županiji te ostalim djelovnima Hrvatske i šire. U sklopu Leader programa sudjelovalo se u osnivanju LAG-a (lokalna akcijska grupa) koja će u budućnosti moći koristiti sredstva europskih fondova za održivi razvoj ruralnih prostora. Također Zagrebačka županija bila je domaćin OIV-a (svjetski kongres vinara i vinogradara) i imala je jedinstvenu priliku predstaviti svijetu svoje rezultate na tom području.

PROGARAM SUBVENCIJA I DONACIJA U LOVSTVU
Subvencije i donacije obuhvatile su slijedeće aktivnosti lovoovlaštenika:

Za unos pernate divljači u lovište za osam lovoovlaštenika subvencioniran je unos 2.030 kljunova fazana i 146 kljunova trčke u ukupnom iznosu 59.990,00 kn. Subvencija premije osiguranja lovišta za štete na divljači i od divljači, te za štete na lovnotehničkim i lovnogospodarskim objektima odobrena je za deset lovoovlaštenika u ukupnom iznosu 19.366,74 kn. U svrhu suzbijanja bjesnoće subvencioniran je odstrel lisica za dva lovoovlaštenika za odstrel ukupno 24 krzna lisice u ukupnom iznosu 1.200,00 kn. Izrada lovnogospodarske osnove subvencionirana je za 53 lovoovlaštenika u ukupnom iznosu od 307.618,75 kn. Ishođenje dokumentacije potrebne za izgradnju novih i adaptaciju postojećih lovačkih domova i objekata za obradu i čuvanje mesa divljači (lokacijska dozvola, projektna dokumentacija, građevinska dozvola) subvencionirano je za dva lovoovlaštenika i to po jedan projekt za lovački dom i objekt za obradu i čuvanje mesa divljači u ukupnom iznosu 40.000,00 kn. Subvencija za kupnju repelenata za sprečavanje šteta od divljači isplaćena je za četiri lovoovlaštenika u ukupnom iznosu 4.894,21 kn. Kapitalna donacija za izradu i adaptaciju objekata za obradu i čuvanje mesa divljači, za izgradnju i adaptaciju lovačkih domova dodijeljena je trinaestorici lovoovlaštenika u ukupnom iznosu 340.000,00 kn. Od toga, jedan lovoovlaštenik doniran je u iznosu 100.000,00 kn za izgradnju objekta za obradu i čuvanje mesa divljači a ostali za izgradnju, odnosno adaptaciju lovačkih domova. 
PROSTORNO UREĐENJE, GRADNJA I ZAŠTITA OKOLIŠA

U Zagrebačkoj županiji od 1. siječnja 2008. godine s radom je započeo novi Upravni odjel za prostorno uređenje, gradnju i zaštitu okoliša koji je osnovan preuzimanjem službenika i opreme iz Ureda državne uprave u Zagrebačkoj županiji. Unutar upravnog odjela ustrojeni su Odsjek za zaštitu okoliša i Odsjek za prostorno uređenje i gradnju s 8 ispostava u gradovima županije. 
ODSJEK ZA PROSTORNO UREĐENJE I GRADNJU
Redovita djelatnost Odsjeka za prostorno uređenje i gradnju sastoji se od praćenja i provođenja propisa prema zahtjevima fizičkih i pravnih osoba (poslovi nositelja izrade Prostornog plana županije, izrada suglasnosti na prostorne planove jedinica lokalne uprave, izdavanje lokacijskih dozvola, rješenja o uvjetima građenja, rješenja o izvedenom stanju, potvrde glavnih projekata, potvrde parcelacijskih elaborata, uvjerenja o upotrebi, potvrde etažiranja, uporabne dozvole i drugo). Tijekom 2009. godine Odsjek za prostorno uređenje i gradnju zaprimio je 7553 predmeta, a na rješavanju ih je bilo 9680, a riješeno je 8188 predmeta (tablica 1.). U sjedištu upravnog odjela rješavali su se najsloženiji poslovi, izdavala odobrenja iz oblasti prostornog uređenja i gradnje te vodili postupci za građevine od važnosti za županiju i građevine na području više općina lokalne uprave i sl. Također je izrađeno 8 suglasnosti na konačne prijedloge izmjena i dopuna prostornih planova jedinica lokalne uprave.

U 2009. godini započelo se s još boljom dinamikom rada te se nastavilo s uspostavom efikasnije organizacije ispostava, što je vidljivo kroz rješavanje većeg broja predmeta u zakonskom roku. Ispostava Sveta Nedelja je prešla u nove prostorije iz Grada Samobora u grad Sveta Nedelja u kojem su osigurani prostori za djelatnike i arhivu. U Ispostavi Dugo Selo arhiva je još u fazi preuzimanja, dok je u ostalim ispostavama arhiva preuzeta i osigurane su prostorije za čuvanje arhivske građe. Nastavljeno je daljnje popunjavanje stručnih kadrova te su provedeni natječaji putem kojih je do kraja 2009. godine zaposleno troje djelatnika, od kojih dva sa srednjom stručnom spremom (administrativni referenti u Ispostavama Sv. Nedelja i Zaprešić) i jedna osoba s visokom stručnom spremom (voditelj Ispostave Sv. Ivan Zelina). 

Tijekom 2009. godine donesene su mnoge važne odluke i zaključci iz oblasti prostornog uređenja. Skupština Zagrebačke županije je donijela 10. ožujka 2009. godine Odluku o izradi III. i IV. Izmjena  i dopuna Prostornog plana Zagrebačke županije („Glasnik Zagrebačke županije“, broj 6/09). Ciljevi i programska polazišta za izradu III. Izmjena i dopuna Plana bili su osiguranje uvjeta za gradnju građevina elektroničke pokretne komunikacije, odnosno samostojećih antenskih stupova. U suradnji sa Zavodom za prostorno uređenje Zagrebačke županije kao izrađivačem Plana, III. izmjene i dopune Prostornog plana su krajem godine uspješno završene, dok je za IV. Izmjene i dopune Prostornog plana završena prethodna rasprava i u tijeku je obrada primjedbi i zahtjeva. Razlozi za izradu IV. Izmjena i dopuna Plana su: usklađivanje prostorno planskih rješenja s novim propisima, novoizrađenom tehničkom i prostornom dokumentacijom, stručnim podlogama i studijama, novonastalim stanjem na terenu, te prilagodba spoznajama aktualiziranim tijekom praćenja i stručno-savjetodavne suradnje na izradi prostornih planova uređenja gradova i općina u Zagrebačkoj županiji. Skupština Zagrebačke županije je također donijela odluku o izradi Prostornog plana područja posebnih obilježja Črnkovec – Zračna luka Zagreb („Glasnik Zagrebačke županije“, broj 26/09) zbog rješavanja složene problematike zaštite podzemnih voda budućeg glavnog vodocrpilišta Zagrebačke županije i Grada Zagreba, razvoj i proširenje Zračne luke Zagreb, zaštita područja arheološkog nalazišta Andautonija, planiranje cestovnog i ostalog prometa u funkciji povezivanja šireg prostora na novi Domovinski most na rijeci Savi i autocestu (Zagrebačka obilaznica) koja prolazi ovim prostorom, zaštita izvorišta rijeke Odre i daljnji razvoj postojećih naselja na tom području.

ODSJEK ZA ZAŠTITU OKOLIŠA

Redovita djelatnost Odsjeka za zaštitu okoliša sastoji se od provođenja važećih zakonskih propisa u području zaštite okoliša i prirode. To su poslovi praćenja stanja okoliša, priprema nacrta planova i programa iz područja zaštite okoliša, provođenje postupka strateške procjene utjecaja na okoliš te procjene utjecaja na okoliš, provođenje postupaka i izdavanja dozvola za gospodarenje komunalnim i posebnim kategorijama otpada, vođenje registra onečišćavanja okoliša vezano za postupanje s otpadom i praćenje stanja u području zaštite zraka. Sukladno Planu rada za 2009. godinu, Odsjek za zaštitu okoliša utrošio je proračunska sredstva namjenski na tekuće aktivnosti i projekte. Sredstva namijenjena za potrebe jedinica lokalne samouprave u području zaštite okoliša dodijeljena su gradovima na području Zagrebačke županije. Dodjeli sredstava prethodilo je prikupljanje izvješća o potrebama jedinica lokalne samouprave u području zaštite okoliša, kao i informacija o planovima i programima zaštite okoliša i prirode te o do sada postignutom. Također je uspješno proveden natječaj za dodjelu financijskih sredstava projektima udruga za zaštitu okoliša i prirode registriranim na području Zagrebačke županije. Uspostavljena je još bolja komunikacija i suradnja s udrugama kako bi se postigli što bolji rezultati na području zaštite okoliša i prirode. U 2009. godini pristupilo se izradi Izvješća o stanju okoliša u Zagrebačkoj županiji (obveza propisana temeljem odredbi Zakona o zaštiti okoliša, NN 110/07) i izradi Izvješća o provedbi programa zaštite i poboljšanja kakvoće zraka za razdoblje od dvije godine (obveza propisana temeljem odredbi Zakona o zaštiti zraka, NN 178/04 i 60/08).

Odsjek je iz 2008. godine prenio 7 upravnih spisa, zahtjeva za izdavanje dozvola za gospodarenje komunalnim i posebnim kategorijama neopasnog otpada (nadležnost temeljem odredbi Zakona o otpadu, NN 178/04, 111/06, 60/08 i 87/09). Tijekom 2009. godine zaprimljeno je 10 novih zahtjeva. Do 31.12.2009. riješeno je 15 upravnih spisa dok je 2 spisa preneseno u 2010. godinu (od toga 1 spis čeka rješavanje pokrenutog upravnog spora). U 2009. godini zaprimljeno je 5 zahtjeva od strane Ministarstva zaštite okoliša, prostornog uređenja i  graditeljstva (nadležnost temeljem Uredbe o procjeni utjecaja zahvata na okoliš NN 64/08 i 67/09) za pravnom pomoći glede koordinacije javne rasprave tijekom provođenja postupaka procjena utjecaja na okoliš zahvata u prostoru lociranih na području Zagrebačke županije, što podrazumijeva koordinaciju aktivnosti javne rasprave između svih relevantnih sudionika javne rasprave (nositelja zahvata, izrađivača Studije o utjecaju zahvata na okoliš, predstavnika jedinice lokalne samouprave na čijem području je predviđena realizacija zahvata, povjerenstva za ocjenu Studije), informiranje javnosti kroz objavu oglasa o javnoj raspravi u tisku, web stranicama i oglasnim pločama nadležnih tijela. Proveden je jedan postupak ocjene o potrebi provođenja strateške procjene utjecaja plana i programa na okoliš (temeljem Uredbe o strateškoj  procjeni utjecaja plana i programa na okoliš NN 64/08).

Tijekom 2009. godine kontinuirano se vodio Registar onečišćavanja okoliša u suradnji s Agencijom za zaštitu okoliša i obveznicima dostave podataka po pitanju uspostave i vođenja Informacijskog sustava zaštite okoliša. U elektronskoj bazi Registra onečišćavanja za 2008. godinu, a koji je obrađivan u 2009. godini registrirano je 247 obveznika (pravnih osoba i fizičkih osoba obrtnika) s područja Zagrebačke županije, koji su dužni na godišnjoj razini prijavljivati vrste i količine onečišćujućih tvari emitiranih u zrak i vode, kao i postupanje s otpadom (vrste i količine proizvedenog, skupljenog i oporabljenog/zbrinutog komunalnog, industrijskog i opasnog otpada.

JAVNA USTANOVA ZA UPRAVLJANJE ZAŠTIĆENIM PODRUČJIMA  I DRUGIM ZAŠTIĆENIM PRIRODNIM VRIJEDNOSTIMA NA PODRUČJU ZAGREBAČKE ŽUPANIJE

Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša nadležan je za postupke ishođenja suglasnosti i usvajanja izmjena i dopuna Statuta, akata, financijskih i godišnjih planova Javne ustanove za upravljanje zaštićenim područjima i drugim zaštićenim prirodnim vrijednostima na području Zagrebačke županije, te zaključaka o usvajanju izvješća o radu i financijskom poslovanju Javne ustanove. Također obavlja postupke doznačavanja mjesečnih financijskih sredstava za rad Javne ustanove, sudjeluje u koordinaciji upravljanja zaštićenim područjima prirode, izdaje dopuštenja za zahvate koje Javna ustanova provodi u zaštićenim područjima. 

Tijekom 2009. godine Odsjek za zaštitu okoliša u suradnji s Javnom ustanovom je izvršavao poslove praćenja izvješća o utrošenim sredstvima i doznačavanja mjesečnih financijskih sredstava za rad Javne ustanove te postupke upućivanja pregleda predvidivih mjesečnih proračunskih sredstava za rad Javne ustanove. U sklopu koordinacije upravljanja zaštićenim područjima prirode, rješavala se problematika devastacije rijeke Odre i inicijativa za izradu studije sanacije, a izdana su i dopuštenja za zahvate u zaštićenom području park šuma Tepec-Stražnik-Palačnik, parka u Langovoj u Samoboru te spomenika parkovne arhitekture Lug u Samoboru. Također su ishođene suglasnosti naslijedeće odluke Javne ustanove: izmjena i dopuna Odluke o osnivanju Javne ustanove, izmjena Financijskog plana Javne ustanove, davanje suglasnosti na Godišnji plan Javne ustanove i davanje suglasnosti na Financijski plan Javne ustanove.
ZAVOD ZA PROSTORNO UREĐENJE ZAGREBAČKE ŽUPANIJE

U 2009. godini Upravni odjel je u svojstvu nositelja izrade dokumenata prostornog uređenja surađivao sa Zavodom za prostorno uređenje Zagrebačke županije na izradi i donošenju III. Izmjena i dopuna Prostornog plana Zagrebačke županije, na izradi Nacrta prijedloga IV. Izmjena i dopuna Prostornog plana Zagrebačke županije, na izradi i donošenju Odluke o izradi Prostornog plana područja posebnih obilježja Črnkovec - Zračna luka Zagreb, na organizaciji i provođenju prethodnih i javnih rasprava oko III. i IV. izmjena i dopuna Prostornog plana Zagrebačke županije, kao i u postupcima donošenja III. Izmjena i dopuna Prostornog plana Zagrebačke županije.

Pored toga Upravni odjel je surađivao sa Zavodom u postupcima davanja mišljenja i suglasnosti na 8 konačnih prijedloga  izmjena i dopuna prostornih planova uređenja gradova i općina, kao i u pripremi stručnih elaborata za postupak vođenja ocjene o potrebi provođenja strateške procjene utjecaja na okoliš za IV. Izmjene i dopune Prostornog plana Zagrebačke županije.

Tijekom cijele godine Upravni odjel je pratio rad Zavoda, izvršenje Plana rada Zavoda, izvršenje Financijskog plana Zavoda, te odobravao potrebna financijska sredstva, pratio njihovo korištenje i o tome izvještavao nadležne upravne odjele i službe Zagrebačke županije.

PROMET I KOMUNALNA INFRASTRUKTURA

Zakoni i propisi koji definiraju djelokrug poslova su: Zakon o prijevozu u cestovnom prometu, Zakon o sigurnosti prometa na cestama, Zakon o javnim cestama, Zakon o komunalnom gospodarstvu, Zakon o vodama, Zakon o otpadu, Zakon o zaštiti okoliša, Zakon o energiji, Zakon o tržištu plina, te ostali propisi koji se odnose na segment komunalne djelatnosti.
U obavljanju poslova Upravni odjel surađuje sa nadležnim ministarstvima, javnim ustanovama i poduzećima, kao što su Ministarstvo regionalnog razvoja, šumarstva i vodnoga gospodarstva, Ministarstvo zaštite okoliša, prostornog uređenja i graditeljstva, Hrvatskim vodama, Hrvatskom energetskom regulatornom agencijom i drugim institucijama koje su određene za obavljanje i koordinaciju poslova iz područja komunalnog gospodarstva i komunalne infrastrukture. Isto tako, u okviru obavljanja redovnih poslova Upravni odjel surađuje i koordinira aktivnosti s jedinicama lokalne samouprave na području Zagrebačke županije, gradom Zagrebom i županijama u okruženju.

Realizacija prethodno navedenih aktivnosti u 2009. godini provodila se kroz programe zbrinjavanja otpada, vodoopskrbe, prometne infrastrukture, zbrinjavanja otpadnih voda, prometnog saveza i tarifne unije, te kroz program razvojnih projekata regionalne razvojne agencije. Sredstva za realizaciju prethodno navedenih programa obuhvaćena su Proračunom Zagrebačke županije za 2009. godinu („Glasnik Zagrebačke županije“ broj 28/08) i Izmjenama i dopunama Proračuna Zagrebačke županije za 2009. godinu („Glasnik Zagrebačke županije“ broj 26/09).

Aktivnosti provedene u drugoj polovici 2009. godine, prema programima su slijedeće:

 PROGRAM ZBRINJAVANJA OTPADA

Zbrinjavanje komunalnog otpada u Zagrebačkoj županiji predstavlja veliki problem u svim jedinicama lokalne samouprave. Naime postojeći komunalni deponiji su samo djelomično sanirani, dok posebnu opasnost predstavljanju divlje deponije na kojima se odlaže otpad svih vrsta, pa vjerojatno i opasne tvari koje predstavljaju stalnu opasnost za okoliš, prvenstveno podzemne vode. Obzirom da su za realizaciju projekata sanacije postojećih i divljih deponija potrebna znatna financijska ulaganja Zagrebačka županija je u svom proračunu osigurala sredstva kapitalne financijske potpore jedinicama lokalne samouprave namijenjena za sufinanciranje predmetnih aktivnosti.
Na godišnjem nivou osigurana su sredstva u iznosu od 900.000,00 kuna, a realizacija u drugoj polovici godine iznosila je 405.000,00 kuna. Sredstva su Zaključcima župana, po provedenoj analizi prispjelih zahtjeva, odobrena gradu Zaprešiću za sanaciju odlagališta komunalnog otpada „Novi dvori“, općini Jakovlje za sanaciju odlagališta komunalnog otpada „Kraljev Vrh“ i općini Križ za sanaciju odlagališta komunalnog otpada „Tarno“. Za sve  prethodno navedene projekte sanacije odlagališta komunalnog otpada jedinice lokalne samouprave sklopile su ugovore o sufinanciranju sa Fondom za zaštitu okoliša i energetsku učinkovitost. Odobravanjem sredstava kapitalne pomoći u realizaciju projekta uključila se i Zagrebačka županija. 
Sukladno Zaključku Županijske skupštine Zagrebačke županije o provođenju istražnih radova na potencijalnim lokacijama ŽCGO, Klasa: 021-04/08-01/46, Urbroj: 238/1-01-08-61, od 18.12.2008. godine, započet je postupak javne nabave za izradu Programa istražnih radova na potencijalnim lokacijama ŽCGO Zagrebačke županije. Izrada Programa istražnih radova ustupljena je trgovačkom društvu Oikon d.o.o., Institut za primijenjenu ekologiju, a ugovorena vrijednost je 49.2000,00 kuna sa PDV-om.
Po završetku izrade Programa istražnih radova na potencijalnim lokacijama ŽCGO Zagrebačke županije, te po usvajanju Izmjena i dopuna Proračuna Zagrebačke županije za 2009. godinu, pristupilo se provedbi procedure javne nabave za uslugu provođenja istražnih radova na potencijalnim lokacijama ŽCGO Zagrebačke županije. Procijenjena vrijednost radova iznosila je 800.000,00 kuna sa PDV-om. Sukladno proceduri javne nabave, odnosno rokovima koje smo dužni ispoštovati Ugovor o provođenju istražnih radova na potencijalnim lokacijama ŽCGO sklopljen je početkom veljače 2010. godine
.

Istovremeno je dobivena suglasnost za provođenje predmetnih istražnih radova od svih sedam jedinica lokalne samouprave na čijem se teritoriju nalaze istražne lokacije, te se očekuje provođenje i završetak istih u prvoj polovici 2010. godine.

PROGRAM VODOOPSKRBE

Vodoopskrba je i u 2009. godini ostala jedan od najvažnijih prioriteta ulaganja Upravnog odjela za promet i komunalnu infrastrukturu. Izgrađenost vodoopskrbne mreže, kao i opskrbljenost vodom za piće nije na zadovoljavajućem nivou u Zagrebačkoj županiji. Najlošija situacija je na istočnom dijelu županije, gdje u pojedinim jedinicama lokalne samouprave ne postoji organiziran javni sustav vodoopskrbe. Te jedinice lokalne samouprave, kao i ostale koje proširuju vlastite vodoopskrbne sustave u suradnji s Hrvatskim vodama ulažu znatna sredstva u realizaciju programa vodoopskrbe. Zagrebačka županija u realizaciju tih projekata uključuje se osiguravanjem sredstva kapitalne financijske potpore jedinicama lokalne samouprave.
Na godišnjem nivou osigurana su sredstva u iznosu od 3.605.000,00 kuna, a realizacija u drugoj polovici godine iznosila je 710.000,00 kuna. Sredstva su Zaključcima župana, po provedenoj analizi prispjelih zahtjeva, odobrena gradu Zaprešiću za izgradnju sekundarne vodoopskrbne mreže na području grada, te općini Klinča Sela za nastavka realizacije projekta izgradnje vodovoda „Okić“ koji se nalazi u II fazi izvođenja.
 Radi nastavka realizacije projekta Regionalnog vodoopskrbnog sustava Zagreb – Istok (tzv. osnovni dobavni sustav) Upravni odjel je u prvoj polovici 2009. godine započeo, a u drugoj okončao i postupke javne nabave za izradu glavnih projekata Vodocrpilišta Kosnica I faza. Ugovorena je izrada sljedećih projekata:

1. Glavni projekt „Cjevovodi i strojarska oprema vodocrpilišta Kosnica I faza“ (ugovorena vrijednost 781.050,00 kuna sa PDV-om)

2. Glavni projekt „Objekti vodocrpilišta Kosnica I faza“ (ugovorena vrijednost 392.370,00 kuna sa PDV-om)

3. Glavni projekt „Elektroinstalacije, sustavi zaštite, mjerenja, signalizacije i upravljanja vodocrpilištem Kosnica I faza“ (ugovorena vrijednost 934.984,50 kuna sa PDV-om)
Zaključno sa 31.12.2009. godine realizacija predmetnih projekta bila je slijedeća:
1. Glavni projekt „Cjevovodi i strojarska oprema vodocrpilišta Kosnica I faza“ – 90% ili 702.945,00 kuna

2. Glavni projekt „Objekti vodocrpilišta Kosnica I faza“ – 90% ili 353.133,00 kuna

3. Glavni projekt „Elektroinstalacije, sustavi zaštite, mjerenja, signalizacije i upravljanja vodocrpilištem Kosnica I faza“ – 50% ili 467.492,25 kuna
U izradu predmetnih glavnih projekata temeljem sklopljenog Ugovora o sufinanciranju projektne dokumentacije na području Zagrebačke županije, uključile su se Hrvatske vode u ukupnom iznosu od 30%. Temeljem Zahtjeva za doznaku sredstava, sukladno ispostavljenim obračunskim situacijama u proračun Zagrebačke županije sa osnove prethodno navedenog Ugovora doznačena su sredstva u ukupnom iznosu od 480.861,07 kuna.
Kako bi realizacija projekta Regionalnog vodoopskrbnog sustava Zagreb – Istok (tzv. osnovni dobavni sustav) još više dobila na željenoj dinamici u Proračunu Zagrebačke županije, kroz Upravni odjel za promet i komunalnu infrastrukturu, osigurana su sredstva kapitalne financijske potpore trgovačkom društvu „Vodoopskrba i odvodnja Zagrebačke županije d.o.o.“. 
Sredstva su namijenjena za rješavanje imovinsko-pravnih odnosa na vodocrpilištu Kosnica I faza u ukupnom iznosu za 2009. od 2.753.030,00 kuna (realizacija u drugoj polovici 2009 iznosi 1.453.030,00 kuna), te za izradu probno-eksploatacijskih zdenaca B1 i B2 i provedbu probnog crpljenja u iznosu od 1.546.970,00 kuna (kompletna realizacija u drugoj polovici 2009. godine). O namjenskom utrošku sredstava trgovačko društvo „Vodoopskrba i odvodnja Zagrebačke županije d.o.o.“ dužna je dostaviti izvješća do 30. lipnja 2010. godine.
Završena je izrada Elaborata zaštitnih zona vodocrpilišta Velika Gorica, Elaborata zaštitnih zona vodocrpilišta Strmec, Šibice i Bregana, te Elaborata zaštitnih zona izvorišta Slapnica i Lipovec, izrada kojih je temeljem Ugovora povjerena Rudarsko-geološko-naftnom fakultetu u Zagrebu. U tu svrhu je utrošeno 60.000,00 kuna (po okončanoj situaciji). Stručno povjerenstvo za pripremu Odluka o zaštiti izvorišta na području Zagrebačke županije, prihvatilo je Elaborate, pripremilo Odluke i zaštiti vodocrpilišta/izvorišta, te donijelo odluku da se isti proslijede Hrvatskim vodama na prethodno mišljenje.
Nastavljene su aktivnosti na provođenju Monitoringa kvalitete vode za piće na području Zagrebačke županije, koji obavlja Zavod za javno zdravstvo Zagrebačke županije sukladno potpisanom Ugovoru. U tu svrhu su u proračunu Zagrebačke županije za 2009. godinu osigurana sredstva za realizaciju u iznosu od 1.060.072,00 kuna, dok je realizacija u drugoj polovici 2009. godine iznosila 501.248,50 kuna.

PROGRAM PROMETNE INFRASTRUKTURE

Jedinice lokalne samouprave imaju za obvezu izgradnju i održavanje nerazvrstanih cesta na svojim područjima, za koje namjene nemaju dovoljno vlastitih sredstava, pa su u velikoj mjeri ovisni o financijskim sredstvima iz drugih izvora, kao što su: Ministarstvo regionalnog razvoja šumarstva i vodnoga gospodarstva, Ministarstvo mora, prometa i infrastrukture, Fond za regionalni razvoj Republike Hrvatske. Kako bi se pomoglo jedinicama lokalne samouprave u realizaciji prethodno navedene problematike Zagrebačka županija je u proračunu za 2009. godinu u tu svrhu osigurala sredstva kapitalne financijske potpore u iznosu od 4.850.000,00 kuna.

Sredstva su uložena za sufinanciranje pojedinačnih projekata u jedinicama lokalne samouprave u kojima je stanje lokalnih cesta najlošije i zbog kojih je ugroženo sigurno odvijanje prometa. U drugoj polovici 2009. godine realizirano je sa tih pozicija 500.000,00 kuna.

Tijekom 2009. godine očekivao se završetak Prostorno-prometne studije cestovno-željezničkog sustava šireg područja grada Zagreba, izrađivači koje su Institut građevinarstva Hrvatske, Građevinski fakultet sveučilišta u Zagrebu, Arhitektonski fakultet sveučilišta u Zagrebu, Fakultet prometnih znanosti sveučilišta u Zagrebu, Institut prometa i veza, te Željezničko projektno društvo. Naručitelji studije bili su: Ministarstvo mora, prometa i infrastrukture, Hrvatske autoceste, grad Zagreb, Hrvatske željeznice, Hrvatske ceste i Zagrebačka županija. Završetak iste i prezentacija od strane izrađivača očekuje se u prvom kvartalu 2010. godine.

PROGRAM ZBRINJAVANJA OTPADNIH VODA

Zbrinjavanje otpadnih voda podrazumijeva aktivnosti na izgradnji kanalizacijskih sustava i izgradnji pročistača otpadnih voda. Radi se o velikim ulaganjima koje ne mogu financirati jedinice lokalne i regionalne samouprave bez financijske pomoći ministarstava, državnih fondova, Hrvatskih voda, te pred pristupnih i strukturnih fondova Europske unije.
Hrvatske vode, kao investitor, izradile su 2005. godine Studiju zaštite voda Zagrebačke županije. Kao podloga za izradu te studije korišteni su podaci dobiveni od JLS-e i komunalnih poduzeća sa područja Zagrebačke županije tijekom 2002. godine.
Na prezentaciji Studije predstavnicima JLS-e i komunalnih poduzeća, utvrđeno je da se u periodu od prikupljanja potrebnih podataka za njezinu izradu pa do njenog završetka desilo mnogo promjena u prostoru (prvenstveno sa pozicije prostornog planiranja i izgradnje samih sustava zaštite voda) te da je potrebno izraditi novelaciju Studije i strategiju razvoja zaštite voda Zagrebačke županije.
Svrha izrade novelacije Studije i strategije razvoja zaštite voda na području Zagrebačke županije je:
1. Utvrđivanje postojećeg stanja odvodnje i pročišćavanja otpadnih voda, te iskaz smjernica za poboljšanje funkcionalnosti postojećih odvodnih sustava

2. Davanje kvantitativne i kvalitativne procjene količina, vrste i prostornog rasporeda otpadnih voda 

3. Određivanje ograničenja u ispuštanju otpadnih voda i traženu razinu odvodnje i pročišćavanja sukladno važećim propisima i zakonskoj regulativi

4. Izrada koncepta dugoročnog razvoja zaštite voda sa definiranjem faza razvoja (tehnički i financijski aspekti)

5. Izrada metodologije i strategije razvoja sa preporukama za provođenje (usklađenja sa Strategijom upravljanja vodama, i EU smjernicama na području zaštite voda)
Novelacija studije zaštite voda na području Zagrebačke županije i strategija razvoja zaštite voda na području Zagrebačke županije je između ostaloga i temelj za donošenje odluka s područja zaštite voda za jedinice lokalne samouprave, ali isto tako i značajan dokument prilikom kandidiranja projekata za sredstva Europske unije.

U cilju realizacije prethodno navedenog Upravni odjel je u prvoj polovici 2009. godine započeo, a u drugoj okončao i postupak javne nabave za izradu Novelacije studije zaštite voda Zagrebačke županije i strategije razvoja zaštite voda na području Zagrebačke županije. Ugovorena vrijednost iznosi 1.290.270,00 kuna sa PDV-om.
Zaključno sa 31.12.2009. godine realizacija predmetnog projekta bila je 20% ili 258.054,00 kuna.
U realizaciju predmetnog projekta temeljem sklopljenog Ugovora o sufinanciranju projektne dokumentacije na području Zagrebačke županije, uključile su se Hrvatske vode u ukupnom iznosu od 30%. Temeljem Zahtjeva za doznaku sredstava, sukladno ispostavljenoj obračunskoj situaciji u proračun Zagrebačke županije sa osnove prethodno navedenog Ugovora doznačena su sredstva u ukupnom iznosu od 77.416,20 kuna.
Kako bi se pomoglo jedinicama lokalne samouprave u realizaciji izgradnje sustava zaštite voda Zagrebačka županija je u proračunu za 2009. godinu u tu svrhu osigurala sredstva kapitalne financijske potpore u iznosu od 1.500.000,00 kuna. Ukupna sredstva su sukladno Zaključcima Županijskog poglavarstva realizirana u prvoj polovici 2009. godine.

PROGRAM PROMETNOG SAVEZA I TARIFNE UNIJE

Na posljednjoj sjednici Povjerenstva za uspostavljanje Tarifno prijevozničke unije, prihvaćeni su zaključci Studije, te je još jednom naglašena potreba formiranja koordinatora za pripremu i realizaciju ovog projekta. Predloženo je da se u inicijalnoj fazi imenuju – članovi koji bi izravno bili zaduženi za izradu programa realizacije projekta. Profesionalni tim (Koordinator) sastojao bi se od predstavnika: Grada Zagreba, Zagrebačke županije, Krapinsko-zagorske županije, Hrvatskih željeznica, Zagrebačkog holdinga i Ministarstva mora, prometa i infrastrukture.
Obvezu za daljnji tijek aktivnosti na realizaciji ovog Programa preuzeo je Grad Zagreb, kao inicijator uvođenja Integriranog prometnog sustava.

PROGRAM RAZVOJNIH PROJEKATA REGIONALNE RAZVOJNE AGENCIJE

Regionalna razvojna agencija Zagrebačke županije d.o.o. uputila je Zagrebačkoj županiji putem Upravnog odjela za promet i komunalnu infrastrukturu prijedlog za izradu projekta sanacije eksploatacijskih polja mineralnih sirovina na području grada Velike Gorice.
Prijedlog je baziran na temelju rezultata Studije „Inventarizacija područja eksploatacije mineralnih sirovina na području Zagrebačke županije“, izrađene od strane Hrvatskog geološkog instituta.
Studija je, između ostalog, pokazala da na području grada Velike Gorice šljunčarenje – iskop mineralne sirovine kao djelatnost predstavlja izrazito veliku opasnost, ponajprije sa stajališta zaštite okoliša. Kao najveći problem definira se ilegalna eksploatacija polja šljunka odnosno pijeska na području naselja Velika Kosnica, koja se nalazi unutar II. Zone sanitarne zaštite budućeg vodocrpilišta Kosnica I. faza, s napomenom da se dio ilegalnih polja nalazi i unutar I. Zone sanitarne zaštite. Zbog opasnosti mogućeg prodiranja štetnih tvari u vodonosni sloj, potrebno je izvršiti hitnu sanaciju.

Kako se pored prethodno navedenog problema i činjenice da na području grada Velike Gorice između ostalih postoje i esploatacijska polja „Novo Čiče“, „Donja Lomnica“ i „Staro Čiče“ u čijim se neposrednim blizinama nalaze pročistač otpadnih voda grada Velike Gorice, te vodocrpilište „Velika Gorica“ kapaciteta 900 l/s, smatra se da je izrada projekata sanacije eksploatacionih polja mineralnih sirovina na području grada Velike Gorice, jedan od prioriteta, s aspekta zaštite podzemnih voda, kao jednog od najvećih prirodnih bogatstava Zagrebačke županije. 
Za realizaciju prethodno navedenog projekta Zagrebačka županija je osigurala sredstva u iznosu od 300.000,00 kuna, koja se mogu koristiti isključivo prema odobrenoj namjeni. O utrošenim sredstvima "Regionalna razvojna agencija Zagrebačke županije d.o.o." dužna je dostaviti izvješće županu, putem Upravnog odjela za promet i komunalnu infrastrukturu, najkasnije do 31. ožujka 2010. godine.

RJEŠAVANJE UPRAVNIH PREDMETA U DRUGOM STUPNJU

Rješavanje drugostupanjskih neupravnih i upravnih predmeta, temeljem Zakona o komunalnom gospodarstvu, Zakona o zaštiti i očuvanju kulturnih dobara (spomenička renta), Zakona o ovrsi, Zakona o vodama i Zakona o financiranju vodnoga gospodarstva i temeljnog postupovnog Zakona o općem upravnom postupku.
Težište aktivnosti odnosilo se na upravne predmete, koji su pokrenutu žalbama fizičkih i pravnih osoba kao utvrđenih obveznika plaćanja komunalnih naknada, komunalnih doprinosa, priključenja na komunalnu infrastrukturu, spomeničke rente, ovrhe utvrđenih obveza, donesenih od strane prvostupanjskih tijela, odnosno jedinica lokalne samouprave sa područja Zagrebačke županije. U drugoj polovici 2009. godine zaprimljeno je 139, a obrađeno 194 takvih predmeta.
Paralelno sa tim aktivnostima vođeni su i neupravni postupci, koji se odnose na neposredno upućene žalbe drugostupanjskom tijelu (Zagrebačka županija), a koje se temeljem Zakona o općem upravnom postupku upućuju na očitovanja prvostupanjskim tijelima. U drugoj polovici 2009. godine zaprimljeno je i obrađeno 35 takvih predmeta.

Sudjelovanje u radu Povjerenstva za usklađivanje voznih redova za javni linijski prijevoz na području Zagrebačke županije, koje je osnovano pri Hrvatskoj gospodarskoj komori, Županijska komora Zagreb. Aktivnosti su se odnosile na redovno i izvanredno usklađivanje voznih redova, rješavanje prigovora i izdavanje Dozvola za javni linijski prijevoz putnika na županijskim linijama. Tijekom 2009. godine izdano je sedam novih dozvola:
1. Donja Bistra – Kupljenovo (Meštrović – prijevoz d.o.o.)

2. Vrbovec – Preseka – Vrbovec (Čazmatrans Nova d.o.o.)

3. Dubrava – Ivanić Grad C1 20 (Maluks d.o.o. – Čazmatrans Nova d.o.o.)

4. Dubrava – Stara Marča C1 21 (Maluks d.o.o. – Čazmatrans Nova d.o.o.)

5. Dubrava – Ivanić Grad C1 22 (Maluks d.o.o. – Čazmatrans Nova d.o.o.)

6. Dubrava – Ivanić Grad C1 23 (Maluks d.o.o. – Čazmatrans Nova d.o.o.)

7. Dubrava – Ivanić Grad C1 24 (Maluks d.o.o. – Čazmatrans Nova d.o.o.)
Praćenje naplate koncesijskih naknada po Ugovorima o koncesiji, temeljem kojih je Zagrebačka županija samo korisnik koncesijskih prihoda, a odnose se na:
· Koncesije za tehnološke i proizvodne potrebe voda (34 koncesionara - 144.795,25 kn)

· Koncesije za zahvaćanje voda za javnu vodoopskrbu (5 koncesionara -197.839,81 kn)

· Koncesije za uzgoj riba (6 koncesionara – 28.142,02 kn)

Praćenje naplate koncesijskih naknada po Ugovorima o koncesiji za koje je davatelj koncesije Zagrebačka županija, a odnose se na:
· Koncesije za skupljanje ambalažnog otpada (6 koncesionara – 13.919,34 kn)

· Koncesije za obavljanje djelatnosti distribucije plina (8 koncesionara – 277.478,99 kn)

Dostava tromjesečnih obračuna koncesijske naknade za obavljanje djelatnosti distribucije plina Ministarstvu financija – registar koncesija.
Dostava izvješća nadležnim ministarstvima, sukladno obvezama Zakona o komunalnom gospodarstvu o iznosima cijena komunalnih usluga, te o vrijednostima komunalnih naknada i komunalnih doprinosa.

PROSVJETA, KULTURA, ŠPORT I TEHNIČKA KULTURA
ŠKOLSTVO – DECENTRALIZIRANE FUNKCIJE

Financiranje 


Na temelju Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2009. godini (NN 8/09) što ih je donijela Vlada Republike Hrvatske, bilancirana su sredstva za financiranje tih funkcija u 2009. godini u ukupnom iznosu od 48.644.398 kn, a po namjenama u sljedećim iznosima:

Materijalni i financijski rashodi – 39.010.796 kn

	
	Uredski materijal
	Energija
	Liječnički pregledi
	Prijevoz učenika
	Ukupno

	Planirano
	5.330.296
	5.805.000
	275.500
	27.600.000
	39.010.796

	Ostvareno
	5.330.296
	5.791.318
	275.500
	27.329.344
	38.726.458



Rashodi za materijal, dijelove i usluge tekućeg i investicijskog održavanja – planirano 2.338.796 kn – realizirano 2.321.679 kn.


Sredstva za materijalne i financijske rashode, umanjena za troškove prijevoza učenika i liječničke preglede zaposlenika, raspodjeljuju se školama po kriteriju broja područnih škola, odjeljenja i učenika, uvećano za mjesečni prosjek troškova za energiju pojedine škole u prethodnoj godini.

KAPITALNO ULAGANJE U OSNOVNOM ŠKOLSTVU

OŠ Rugvica, izgradnja športske dvorane – ostvareno od 1.07.do 31.12.2009.: 791.072,12 (99,6%)

Dvorana se gradi u okviru programa CEB V, a investiciju vodi Ministarstvo regionalnog razvoja, šumarstva i vodnog gospodarstva; u financiranju sudjeluju Ministarstvo 75%, županija 12,5%, općina 12,5%. 

Izgradnja OŠ Dugo Selo  - ostvareno od 1.07.do 31.12.2009.:  147.125,93 (5%)

Sufinanciranje izgradnje školske zgrade u okviru programa kredita Svjetske banke, nositelj je Ministarstvo znanosti, obrazovanja i športa 55%, udio županije 27%, grad 18%. Ukupan iznos gradnje je 28.500.000. 

OŠ I. Perkovca, izgradnja športske dvorane – ostvareno od 1.07.do 31.12.2009.:   2.167.884,80 (57%)

Ugovor s općinom o sufinanciranju izgradnje dvodijelne dvorane, udio županije 52%.  

Na temelju Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2009. godini (NN 8/09), što ih je donijela Vlada Republike Hrvatske, bilancirana su sredstva za financiranje tih funkcija u 2009. godini u ukupnom iznosu od 18.000.129 kn, a po namjenama u sljedećim iznosima:


Materijalni i financijski rashodi – 12.338.063 kn 

	
	Prijevoz zaposlenika
	Uredski materijal
	Energija
	Zakupnine
	Liječnički pregledi
	Ukupno

	Planirano
	4.469.600
	3.933.463
	3.620.000
	168.000
	147.000
	12.338.063

	Ostvareno
	4.469.600
	3.933.463
	3.620.000
	168.000
	147.000
	12.338.063



Naknade građanima i kućanstvima u naravi (smještaj i prehrana učenika u učeničkom domu) – 919.800 kn – za smještaj 87 učenika u učeničkom domu Ivanić Grad (prosječno 630 kn mjesečno po učeniku za 10 mjeseci ), i dodatno za 22 učenika prvih razreda i 21 učenika drugog razreda (po 630 kn mjesečno za razdoblje siječanj-lipanj), te za 28 učenika prvih razreda, 24 učenika drugih razreda i 22 učenika trećeg razreda (po 630 kn mjesečno za razdoblje rujan-prosinac).


Rashodi za materijal, dijelove i usluge tekućeg i investicijskog održavanja škola i učeničkog doma – 1.257.266 kn – ostvareno u cijelosti.


Sredstva za materijalne i financijske rashode, umanjena za troškove prijevoza i liječničke preglede zaposlenika, raspodjeljuju se školama po kriteriju broja učenika, odjeljenja i strukovnih odjeljenja, uvećano za mjesečni prosjek troškova za energiju pojedine škole u prethodnoj godini.


Osim usklađivanja s bilanciranim sredstvima decentraliziranih funkcija, osigurana su i sredstva za povećane troškove ZTŠ Rudolfa Perešina za korištenje prostora Zračne luke Zagreb. Također su osigurana sredstva za povećane troškove Učeničkog doma zbog smanjenog prihoda od drugih korisnika uslijed odlaska prognanika iz doma.


Rashodi za materijal, dijelove i usluge tekućeg i investicijskog održavanja raspodjeljuju se školama po kriteriju broja učenika, odjeljenja i zgrada, osim za Umjetničku školu Franjo Lučić. 


U skladu s uredbom i odlukama Vlade Republike Hrvatske donesene su provedbene odluke za financiranje decentraliziranih funkcija u školstvu:

1. Odluka o kriterijima, mjerilima i načinu financiranja decentraliziranih funkcija osnovnog školstva u 2009. godini (Glasnik Zagrebačke županije  3/2009)
2. Odluka o kriterijima, mjerilima i načinu financiranja decentraliziranih funkcija srednjeg školstva i učeničkih domova u 2009. godini (Glasnik Zagrebačke županije 3/2009)
3. Odluka o izmjeni Odluke o kriterijima, mjerilima i načinu financiranja decentraliziranih funkcija srednjeg školstva i učeničkog doma u 2009. godini (Glasnik Zagrebačke županije 5/2009)

KAPITALNO ULAGANJE U SREDNJEM ŠKOLSTVU

Dogradnja  SŠ Samobor - ostvareno od 1.07.do 31.12.2009.: 77.943,96 (10%)

Dogradnja zgrade srednjih škola u Samoboru – dovršenje projektne dokumentacije, te adaptacija dijela prostora škole.

Ulaganje u objekte srednjih škola – ostvareno od 1.07.do 31.12.2009.:  964.548,68 (37%)

Ulaganja u posljednjih šest mjeseci 2009. godine se odnose na: prenamjenu terase na ekonomskoj školi i gimnaziji u Velikoj Gorici, radovi u prostoru kabineta i arhive Gimnazije Velika Gorica, sanacija krovišta na SŠ Ivan Švear. 

ŠKOLSTVO – IZVAN DECENTRALIZIRANIH FUNKCIJA

Otplata kamata

Planirano 260.000 kn – ostvareno 249.456 kn (95,9%). 

Kamate se odnose na kredit za izgradnju dvorana u Samoboru i Ivanić Gradu.

Intelektualne (odvjetničke) usluge

Planirano 41.873 kn – ostvareno 41.724 kn  (99,6%). 

Studija «Analiza modela financiranja gradnje, dogradnje, rekonstrukcije i sanacije školskih objekata» - tvrtka Croateh.

Stipendije

Od rujna pa zaključno sa studenim stipendiju prima 82 učenika, 113 studenta i 2 posebna stipendista, ukupno 197 stipendista.

Županijska stručna vijeća

Planirano 165.000 kn – ostvareno 165.000 kn (100%). 

Na području Zagrebačke županije djeluje i ima sjedište 66 stručnih vijeća. Odlukom Poglavarstva sufinancira se njihov rad u visini 2.500 kn po vijeću, ukupno 165.000 kn.

Županijska natjecanja osnovnih i srednjih škola

Planirano 698.460 kn – ostvareno 686.023,27 kn ili 98,21%.

Na županijskim natjecanjima iz ukupno 32 predmeta, sukladno Katalogu natjecanja i smotri učenica i učenika osnovnih i srednjih škola RH u 2009. godini, sudjelovalo je okvirno 2177 učenika, od čega 1582 učenika osnovnih škola i 595 učenika srednjih škola. Odlukom Poglavarstva financiraju se troškovi natjecanja (prehrana 50,00 kn/učeniku, prijevoz, organizacija u visini stvarnih troškova, naknada članovima provedbenog i stručnog povjerenstva za provedbu natjecanja).

Obljetnice škola

Planirano 27.000 kn – ostvareno 27.000 kn (100%). 

Prema Zaključku Županijskog poglavarstva dodijeljena je jedna jednokratna pomoć za sufinanciranje obljetnice matične škole u pojedinačnom iznosu od 7.000 kn – OŠ Dragutina Domjanića i četiri jednokratne pomoći za sufinanciranje obljetnica područnih škola u pojedinačnom iznosu od 5.000 – OŠ Ljubo Babić - PŠ Plešivica, OŠ Slavko Kolar – PŠ Gornji Hruševec i PŠ Donji Hruševec, OŠ Vukovina – PŠ Rakitovec.  

Međunarodni dan učitelja

Planirano 156.540 kn – ostvareno 143.789 kn (91,9%).

Zagrebačka županija šestu godinu zaredom obilježava Svjetski dan učitelja na način da se pozovu učitelji, profesori i nastavnici koji u tekućoj godini odlaze u mirovinu, te se prigodno daruju (unikatnim spomen nakitom akademskog umjetnika Stjepana Balje iz Zaprešića) – 111.539 kn.

U 2009. godinu u mirovinu je otišlo 49 prosvjetnih djelatnika, a prigodni domjenak održan je u Velikoj Gorici – trošak domjenka 17.250 kn

U OŠ Stjepana Basaričeka, Ivanić Grad  održan je tradicionalan sportski susret učitelja, profesora i nastavnika s područja Zagrebačke županije – jednokratna pomoć za organizaciju natjecanja 15.000,00 kn.

Ostale izvanškolske aktivnosti

Planirano 250.000 kn – ostvareno 208.325 kn (83,3%).

Zagrebačka županija u 2009. godini sufinancirala je sljedeće programe:

MUP RH – Program Informativnog centra za prevenciju 100.000,00 kn

Hrvatsko filološko društvo – XXIII i XXXIV Govornička škola - 37.800 kn

Hrvatska matica iseljenika – Mala škola hrvatskog jezika i kulture – 30.525 kn

Obrtnička komora Zagreb –tisak „Vodiča za upise u strukovna zanimanja“ - 15.000 kn

OŠ Pušća – međunarodna suradnja s dopunskom školom u Berlinu – 10.000 kn

Udruga Lijepa naša – Program „Eko-škole“ – 15.000,00 kn

Prijem za učenike OŠ i SŠ kod župana

Planirano 133.100 kn – ostvareno 132.721 kn (99,7%).

Zagrebačka županija tradicionalno organizira prijem za učenike osnovnih i srednjih škola koji su na državnim natjecanjima osvojili neko od prva tri mjesta. Osigurane su nagrade za 74 učenika (informatička i fotografska oprema, bonovi za sportsku opremu) i 46 mentora – ukupno 104.641 kn.

Dodjela nagrada i prigodni domjenak organiziran bio je organiziran u restoranu Dioniz u Dugom Selu – 28.080 kn.

Prehrana učenika OŠ

Planirano 5.000 kn – ostvareno 3.832 kn (76,6,0%).

Prehrana učenika OŠ odnosi se na doznake grada Gline za učenike s prebivalištem na području Sisačko-moslavačke županije koji pohađaju školu u Pokupskom.

Subvencija prijevoza učenika srednjih škola

Planirano 12.220.000 kn – ostvareno 12.036.399 (98,5%).

Od listopada 2006. godine Zagrebačka županija subvencionira 50% iznosa mjesečne karte u javnom prijevozu za učenike srednjih škola.

Subvencija se u 2009. godini odnosi na: 

· učenike III i IV razreda srednje škole s prebivalištem u Zagrebačkoj županiji i učenike I i II razreda srednje škole s prebivalištem na području Zagrebačke županije koji ne ostvaruju pravo na besplatan prijevoz po drugoj osnovi –  od siječnja do kolovoza 2009. godine

· učenike svih razreda srednje škole s prebivalištem u Zagrebačkoj županiji– od rujna do prosinca 2009. godine.

Otplata glavnice kredita

Planirano 4.000.000 kn – ostvareno 4.000.000 kn (100%)

Kredit za izgradnju dvorana u Samoboru i Ivanić Gradu otplaćuje se u polugodišnjim anuitetima po 2.000.000 kn.

KAPITALNO ULAGANJE

OŠ Dugo Selo – ostvareno od 1.07.do 31.12.2009.:  2.270.869,22 (77%) 

Sufinanciranje izgradnje školske zgrade u okviru programa kredita Svjetske banke, nositelj je Ministarstvo znanosti, obrazovanja i športa 55%, udio županije 27%, grad 18%. Ukupan iznos gradnje je 28.500.000. 

OŠ Ljubo Babić, PŠ Plešivica, izgradnja škole  - ostvareno od 1.07.do 31.12.2009.:  3.038.994,77 (95%)

Izgradnja zamjenskog objekta, jer je stari oštećen u potresu.

OŠ Pušća, PŠ Dubravica, izgradnja škole i dvorane – ostvareno od 1.07.do 31.12.2009.:  3.198.764,82 (100%)

Škole se financiraju prema potpisanom sporazumu između Županija, MZOŠ i Općine Dubravica – MZOŠ 75%, županija 25%, općina 0%, a dvorana se financira prema sporazumu između Županije i Općine – Županija 61 %, Općina 39 %.

OŠ u Brdovcu, izgradnja – ostvareno od 1.07.do 31.12.2009.: 371.089,69 (92,8%)

Radove zajednički financiraju, prema potpisanom sporazumu MZOŠ (60%), Županija (17,5%) i Grad/Općina (22,5%).

OŠ Dugo Selo, izgradnja dvorane – ostvareno od 1.07.do 31.12.2009.:  229.535,95 (100%)

Opremanje strukovnih škola – u suradnji sa Upravnim odjelom za gospodarstvo utrošeno je 768.565,16 (89,4%)

Oprema škola – ostvareno od 1.07.do 31.12.2009.: 179.522,15 (27%)

Oprema za informatičku učionicu OŠ Rugvica te nabava i montaža prozora na OŠ Dragutin Domjanić 

Dodatna ulaganja ostvareno  - ostvareno od 1.07.do 31.12.2009.: 1.143.225,64 (32%)

Izrada i montaža PVC stolarije u OŠ Jakovlje. Adaptacija dvorane u PŠ Farkaševac, radovi na centralnom grijanju u PŠ Igrišće, izrada projektne dokumentacije za PŠ Lupoglav. Sanacija vanjskog stepeništa u SŠ Vrbovec, zatvaranje školskog dvorišta SŠ Dragutin Stražimir, preuređenje učionice za elektrotehniku SŠ Dugo Selo te ostala ulaganja na školama. 

OŠ Ljubo Babić, PŠ Domagović, sanacija zgrade te ostala ulaganja na školama - ostvareno od 1.07.do 31.12.2009.:  922,50 (0,25%)

Hitni nepredviđeni radovi sanacije škole, naknadno je predviđeno 380.000 kn za radove sanacije. 

KULTURA


Planirano 5.930.000,00 kn – realizirano 4.538.904,00 kn ili 76,54%

	pozicija
	
	proračun
	ostvareno
	postotak

	RO 492
	Izdavačka dj.- Interliber
	44.000,00
	35.854,44
	81,49 %

	RO 493
	Izdavačka dj. – Intelekt. i osobne usluge
	8.800,00
	5.640,00
	64,09 %

	RO 494
	Izdavačka dj. - Reprezentacija
	2.200,00
	865,56
	39,34 %

	RO 495
	Izdavačka dj. - Tekuće donacije u novcu  
	350.000,00
	347.000,00
	99,14 %

	RO 496
	Knjižnična dj. - Stručno usav. zaposlenika 
	75.000,00
	47.056,00
	62,74 %

	RO 497
	Knjižnična dj. - Računalne usluge 
	400.000,00
	301.488,00
	75,37 %

	RO 498
	Knjižnična dj. - Tekuće donacije u novcu
	500.000,00
	500.000,00
	100,00 %

	RO 499
	Kult. manifest. – Tek. pom. unutar opće drž.
	800.000,00
	735.000,00
	91,88 %

	RO 500
	Kult. manifest. – Tek. don. u novcu
	400.000,00
	400.000,00
	100,00 %

	RO 501
	Muz-gal. dj. - Tek. pom. unutar opće drž.
	500.000,00
	485.000,00
	97,00 %

	RO 502
	Muz-gal. dj. - Tek. don. u novcu
	200.000,00
	190.000,00
	95,00 %

	RO 503
	Kult. umj.amaterizam – Tek. don. u novcu
	1.000.000,00
	890.000,00
	89,00 %

	RO 504
	Ostali nepredviđeni troškovi
	350.000,00
	306.000,00
	87,43 %

	RO 505
	Zaštita spomenika
	1.300.000,00
	295.000,00
	22,69 %


Bibliotečna djelatnost

Planirano 975.000 kn – realizirano 848.544 kn (87,0%)

Za obuku školskih knjižničara i uvođenje jedinstvenog računalnog programa i u školske knjižnice, te za održavanje zajedničke računalne baze utrošeno je ukupno 348.544 kn.

Izdavačka djelatnost

Planirano 405.000 kn – realizirano 389.360 kn (96,1%)

Na međunarodnom sajmu INTERLIBER u studenome 2009. godine nastupilo je dvadesetak lokalnih i zavičajnih izdavača Zagrebačke županije s oko dvjestotinjak naslova, pod znakom Zagrebačke županije koja je ujedno i jedina županija koja na taj način predstavlja lokalno izdavaštvo na svom području. Trošak nastupa – najma štanda iznosio je 35.854 kn, a hostesama – studenticama isplaćeno je 5.640 kn, te za troškove reprezentacije 865 kn.

Kulturne manifestacije

Planirano 1.200.000 kn – realizirano 1.135.000 kn (94,6%)

Kulturne manifestacije organiziraju i njihovi su glavni nositelji pučka otvorena učilišta. Neke od  kulturnih manifestacija odražavaju se dulji niz godina, te su postale prepoznatljive i zaštitni su znak grada ili sredine u kojoj se održavaju. Posebno treba istaknuti ciklus koncerata ozbiljne glazbe u gradovima Zagrebačke županije u organizaciji Koncertne direkcije. Koncerti su održani tijekom proljeća i jeseni, a za to je izdvojeno 200.000 kn.

Muzejsko-galerijsko djelatnost

Planirano 700.000 kn – realizirano 675.000 kn (96,4%)

Amaterizam

Planirano 1.000.000 kn – realizirano 890.000 kn (89,0%)

Zajednica kulturno-umjetničkih udruga Zagrebačke županije osnovana je sa zadaćom poticanja suradnje među kulturno-umjetničkim društvima koja djeluju na području amaterizma, usklađivanja njihovih zajedničkih programa, organizacije županijskih smotri kao osnovnog uvjeta sudjelovanja na državnim smotrama i natjecanjima, te poticanja i razvijanja međužupanijske suradnje. U Zajednicu kulturno-umjetničkih udruga ZŽ uključeno je 66 folklornih skupina, 30 pjevačkih zborova, 17 puhačkih orkestara, 3 tamburaška orkestra, 22 kazališne udruge, te 14 udruga mažoretkinja, što je ukupno 152 udruge kroz koje aktivno djeluje više od 6.500 članova svih životnih dobi.

Zaštita spomenika

Planirano 1.300.000 kn – realizirano 295.000 kn (22,7%)

Ostali i nepredviđeni programi u kulturi

Planirano 350.000 kn – realizirano 306.000 kn (87,4%)

Program javnih potreba u kulturi Zagrebačke županije za 2009. godinu programski je realiziran u cijelosti (prema Izvješćima o utrošenim sredstvima korisnika). Zbog nedostatka sredstava u Proračunu županije krajem 2009. godine sredstva za neke programe korisnicima su isplaćena na teret Proračuna 2010. godine.

ŠPORT

Planirano 6.050.000 kn – ostvareno 5.490.000 kn (90,7%).

Zajednica športskih udruga i saveza Zagrebačke županije organizacija je  u koju su udruženi gradski, općinski i granski savezi kroz koje djeluje preko 300 pojedinačnih športskih klubova (udruga). Aktivno se natječe preko 6.000 sportaša u seniorskoj konkurenciji, a preko 10.000 mladih športaša natječe se u nižim uzrastima. U ostvarenje programa športa uključeno je preko 1000 trenera, sudaca i delegata. Ukupno je za djelatnost športa planirano 5.300.000 kn, a ostvareno 4.800.000 kn (zbog manjka sredstava u županijskom proračunu nije isplaćena rata za prosinac 500.000 kn).

Županijski školski športski saveza Zagrebačke županije - Financiranje se odnosi na: županijska natjecanja za OŠ i SŠ (organizacija i prijevoz), pomoć za organizaciju poluzavršnih i završnih državnih natjecanja, program ljetni i zimski Odmorko, stručno usavršavanje, izbor najboljih športaša i klubova, pomoć školskim športskim klubovima, športske manifestacije, Športske igre mladih, funkcioniranje zajednice, najam športskih objekata (atletsko borilište i bazen). Ukupno je za djelatnost saveza planirano 750.000 kn, a realizirano 690.000 kn (zbog manjka sredstava u županijskom proračunu nije isplaćena rata za prosinac 60.000 kn)

TEHNIČKA KULTURA

Planirano 750.000 kn – ostvareno 687.500 kn (91,7%).

Na području županije djeluje Zajednica tehničke kulture Zagrebačke županije i prema Programu javnih potreba u tehničkoj kulturi sufinancira se njena djelatnost. Za programe tehničke kulture planirano  je 750.000,00 kn (pomoć klubovima mladih tehničara pri osnovnim školama 25.000 kn, programi prekvalifikacije i dokvalifikacije djelatnika i programi organiziranog inventivnog rada 50.000 kn, organizacija natjecanja, izložbi i sajmova 235.000 kn, sudjelovanje na natjecanjima 285.000 kn, nabavka opreme i održavanje objekata 95.000 kn, Županijska nagrada tehničke kulture „Rudolf Perešin“ 30.000,00 kn i funkcioniranje Zajednice tehničke kulture Zagrebačke županije 30.000,00 kn), ali je realizirano 687.500 kn (zbog manjka sredstava u županijskom proračunu nije isplaćena rata za prosinac 62.500 kn)

ZDRAVSTVO I SOCIJALNA SKRB
Upravni odjel za zdravstvo i socijalnu skrb obavlja upravne i stručne poslove iz samoupravnog djelokruga Zagrebačke županije koji se odnose na zdravstvo i socijalnu skrb, te druge poslove koji su mu stavljeni u nadležnost, sukladno zakonskim propisima, kao i općim aktima Zagrebačke županije.

Radi obavljanja poslova i zadataka iz samoupravnog djelokruga Županije Upravni odjel obavlja, između ostalog, slijedeće poslove:

· organizira i neposredno provodi izvršavanje akata Župana i Županijske skupštine iz područja zdravstva i socijalne skrbi,

· poduzima aktivnosti u cilju poboljšanja i unapređenja pružanja zdravstvene zaštite na području Županije,

· poduzima aktivnosti u cilju kvalitetnijeg pružanja usluga iz socijalne skrbi na području Zagrebačke županije,

· prati stanje u području zdravstva i socijalne skrbi iz samoupravnog djelokruga te priprema nacrte akata za Župana i Županijsku skupštinu,

· izvješćuje Župana i Županijsku skupštinu o provedbi donesenih akata,

· prati rad i poslovanje županijskih zdravstvenih ustanova, predlaže mjere za zaštitu vlasništva nad ustanovama, te upozorava Župana o eventualnim nezakonitostima u njihovom radu.

Upravni odjel je u razdoblju lipanj – prosinac 2009. godine, u okviru sredstava odobrenih Proračunom za 2009. godinu, svoje aktivnosti usmjeriti na izvršavanje poslova i zadataka koji proizlaze iz djelokruga rada Odjela.

Poslovi i zadaci Unutar odjela podijeljeni su na dvije osnovne grupe:

· zdravstvo i

· socijalna skrb.
ZDRAVSTVO
Zagrebačka županija osnivač je 5 zdravstvenih ustanova:
· Dom zdravlja Zagrebačke županije,

· Ljekarne Zagrebačke županije,

· Specijalna bolnica Naftalan,

· Specijalna bolnica gornja Bistra,

· Zavod za javno zdravstvo Zagrebačke županije – osnovan 2006. godine, započeo s radom 1. travnja 2007. godine

U razdoblju od lipnja do prosinca 2009. godine u dijelu zdravstvene zaštite provedeni su slijedeći programi i projekti:

DECENTRALIZIRANA SREDSTVA:

Od decentraliziranih sredstava utrošeno je 18.007.023,83 kn. Svi projekti nabave opreme i vozila, kao i investicijskog i tekućeg održavanja realizirani su u potpunosti.

Pregled utroška po korisniku:
1. Građevinski objekti:

· Otvoren zdravstveni centar u Rakitju (vrijednost 4.300.000,00 kuna)

Dom zdravlja Zagrebačke županije (kao nositelj prava građenja) i Grad Sveta Nedelja (kao osnivač prava građenja) zaključili su 2006. godine Ugovor o osnivanju prava građenja i sufinanciranju izgradnje Centra primarne zaštite u Rakitju. Sukladno tom ugovoru Dom zdravlja po završetku izgradnje objekta postaje suvlasnikom u omjeru uloženih sredstava.

Dom zdravlja u ovom objektu namjerava otvoriti ambulantu opće medicine i stomatologije, a planira se i ljekarna.

Također, naš Zavod za javno zdravstvo uložio je u izgradnju 800.000,00 kn, i to za prostor u kojem će biti mikrobiološki laboratorij koji će «pokrivati» zapadni dio županije (za koji trenutno analize obavlja Gradski Zavod).

· Popravljeno krovište glavane zgrade Sveti Ivan Zelina  – 1.094.842,00

· Napravljena rekonstrukcija krovišta u Jastrebarskom – 342.956,00

· Izgradnja amb. Zdenčina - pripremni radovi, geodetska snimka i izrada elaborata za upis u katastar – 99.411,66

· Izrađena projekta dokumentacija za izgradnju ambulante za hemodijalizu u Samoboru – 239.850,00

· Napravljena rekonstrukcija ambulante Kupljenovo – 100.000,00

· Napravljena obnova krovišta, ambulanta Bistra – 157.893,00

· Izgradnja zdravstvene stanice Brdovec – 396.991,00

· Preuređena unutrašnjost prostora za fizikalnu terapiju i medicinsku rehabilitaciju SB „Naftalan„ na I. katu  - 2.400.000,00

Ukupno u građevinske objekte uloženo je 4.727.068,43 kn.

2. 
Medicinska i laboratorijska oprema

od značajnije nabavljene opreme, izdvajamo: 

· RTG uređaj
1 kom.
1.450.170,00

· Biokemijski analizator
4 kom.
782.280,00

· Defibrilator
2 kom.
246.000,00

· Defibrilator s EKG monitorom 
4 kom.
492.000,00

· Hematološki brojač
1 kom.
93.381,60

· Aspirator
5 kom.
44.036,95

Ukupno u medicinsku i laboratorijsku opremu uloženo je 3.945.639,00 kn.

3.   Prijevozna sredstva

· Sanitetsko vozilo za HMP
4 kom.
1.451.892,00

· Patronažna vozila
5 kom.
304.264,00

· Vozilo za potrebe HES
4 kom.
300.000,00

Ukupno u prijevozna sredstva uloženo je 2.151.755,95 kn.

Osim navedenog uloženo je u nabavu uredske opreme i namještaja 318.379,00 kn; komunikacijske opreme 43.428,00 kn; opreme za održavanje i zaštitu za zdravstvene ustanove 86.687,00 kn, te informatizaciju zdravstvene djelatnosti 245.262,00 kn.

Ukupno u investicijsko ulaganje uloženo je 4.519.662,41 kn.

U razdoblju od lipnja do prosinca 2009. godina iz DECENTRALIZIRANIH sredstava uloženo je u programe i projekte zdravstvenih ustanova ukupno 16.250.923,49 kn.
IZVAN DECENTRALIZIRANA SREDSTVA:

Odobrena sredstva su utrošena prvenstveno na sufinanciranje preventivnih programa, a to su: projekti prevencije kardiovaskularnih bolesti, osteoporoze, ovisnosti, raka dojke, karcinoma prostate, prevenciju spolno prenosivih bolesti, polinoze uzrokovane peludom ambrozije, logopedske vježbe, sufinanciranje službe HMP u sklopu Doma zdravlja i drugih programa, te sanacija i kapitalna ulaganja u zdravstvene ustanove.

U promatranom razdoblju u program Plan za zdravlje građana Zagrebačke županije koji obuhvaća sljedeće Projekte, utrošeno je:
1.  Projekt:  JAVNOZDRAVSTVENI PRIORITETI
287.500,00

· uništavanje ambrozije 
100.000,00

· prevencija ovisnosti u osnovnim školama
112.500,00

· prevencija spolno prenosivih bolesti u osnovnim školama

75.000,00

2.  Projekt:  Prevencija bolesti
300.000,00
· prevencija KV bolesti 
37.000,00
· prevencija osteoporoze 
37.500,00
· prevencija raka dojke 
150.000,00
· prevencija karcinoma prostate 
37.500,00
· mobilna mamografija 
37.500,00
3. Projekt: Ostale javne potrebe u zdravstvu
1.205.617,00
· zakup bolesničkih postelja za liječenje psorijaze
213.505,60

· zakup bolesničke postelje za liječenje branitelja
84.612,00

· sufinanciranje logopedskih vježbi
30.000,00

· sufinanciranje dežurstva ljekarne Zaprešić
127.500,00

· sufinanciranje hitne medicinske pomoći
750.000,00

Za sufinanciranje rada mrtvozornika na području Zagrebačke županije u razdoblju od lipnja do prosinca 2009. godina utrošeno je 994.886,24 kn.

U okviru Izvan decentraliziranih sredstava sufinancira se projekt «Spomen obilježje poginulim braniteljima» Odnosno izrada glavnog projekta, izgradnja i postavljanje spomen obilježja žrtvama stradalim u Domovinskom ratu u RH, na zapadno-slavonskom ratištu, lokacija Trokut-Novska, koji je Zagrebačke županija zaključila s Udrugom branitelja 151. Samoborske brigade i kojim se Županija obvezuje Udruzi uplatiti novčana sredstva u ukupnom iznosu 300.000,00 kn, a ista se raspoređuju kroz četiri proračunske godine – od 2008. do 2011. godine (75.000,00 kn godišnje).

U program kapitalna ulaganja u zdravstvu, koji se odnosi na nabavu medicinske i laboratorijske opreme za zdravstvene ustanove i za ostale bolničke ustanove u kojima se liječe stanovnici Zagrebačke županije uloženo je ukupno 186.558,57 kn.U razdoblju od lipnja do prosinca 2009. godina iz IZVAN DECENTRALIZIRANIH sredstava uloženo je u sufinanciranje programa i projekata ukupno 1.793.117,01 kn.

Sveukupno za programe i projekte iz područja zdravstvene zaštite u promatranom razdoblju utrošeno je 18.044.040,49 kn.
SOCIJALNA SKRB
Što se socijalne skrbi tiče, u razdoblju od lipnja do prosinca 2009. godine provedeni su slijedeći programi i projekti:

DECENTRALIZIRNA SREDSTVA:

Kod decentraliziranih sredstava utrošeno je sveukupno 4.391.996,29 kn od čega:

· za materijalne rashode centara za socijalnu skrb – 2.094.874,68 kn

· za ogrjev – 2.296.150,00 kn

Za projekt Pomoć i njega u kući starijim osobama Žumberak utrošeno 445.740,00 kn.
Za pomoći građanima Zagrebačke županije, odnosno za potrebe jednokratnih novčanih pomoći utrošeno je 229.000,00 kn.

Za sufinanciranje programa Društva Crvenog križa ZŽ, braniteljskih, umirovljeničkih, socijalno-humanitarnih, zdravstvenih i sličnih organizacija u navedenom razdoblju u Proračunu je osigurano 2.240.749,97 kn. 

Za jednokratne pomoći udrugama utrošeno je 218.500,00 kn.
Za sufinanciranje programa savjetovališta i skloništa za žene i djecu žrtve obiteljskom nasilja utrošeno je sveukupno 370.340,76 kn, a raspodijeljeno kako slijedi:

· Autonomna ženska kuća Zagreb – 279.687,30 kn

· Ženska pomoć sada SOS telefon za žene i djecu žrtve  obit. nasilja – 90.653,46 kn

Za pomoć djeci poginulih branitelja utrošeno je 54.640,88 kn.
Sveukupno za programe i projekte iz područja socijalne skrbi u razdoblju od 1. lipnja do 31. prosinca 2009. godine utrošeno je 8.049.996,29 kn.Sveukupno za programe i projekte iz područja zdravstvene zaštite i socijalne skrbi u promatranom razdoblju utrošeno je 26.094.036,78 kn.

ZAKLJUČNO 
U izvještajnom razdoblju kao neposredno izabrani župan u obavljanju povjerene mi izvršne funkcije nastojao sam u raspolaganju sredstvima proračuna ravnomjerno razvijati sva područja iz samoupravnog djelokruga županije rukovodeći se načelom zakonitosti i ekonomičnosti u postupanju, a sve u svrhu stvaranja povoljnijih uvjeta za razvoj kako gospodarstva tako i područja prosvjete, zdravstva i socijalne skrbi. 

